text:
Ni nyuma y’uko bamwe mu baturage bakomeje kuvuga ko baterwa ipfunwe no gutura ahantu hitwa ayo mazina ndetse bagasaba ko aramutse ahinduwe byaba ari ugukomeza kwihesha agaciro.
Muri icyo gihe havugwagwa amazina nka Bannyahe, Mukobo, Kabatwa, Dobandi, Karabaye, Nyirantarengwa, mu gashyushya ngutiya, mu Gahenerezo, mu Kazarusenya n’andi menshi.
Abaturage batandukanye batuye muri utwo duce baganiriye na IGIHE bavuga ko babangamirwa n’ayo mazina bitewe n’uko atiza umurindi ibikorwa bifitanye isano na yo, ngo kuko usanga nk’ahitwa muri Bannyahe ari ahantu hakunda kurangwa umwanda mwinshi, Dobandi ho hakarangwa ubujura.
Munezero Ramazani utuye mu Kazarusenya, mu Murenge wa Kamembe, mu Karere ka Rusizi yagize ati “ Rwose ubuyobozi buzadufashe buduhindurire aya mazina pe! Uzi ko njye hari n’igihe nanirwa kubwira umuntu ko nibera ahitwa mu Kazarusenya kubera uburyo iri zina rikunda kwibazwaho na benshi.”
Kalisa Olivier utuye muri Bannyahe, mu mu Murenge wa Remera we yagize ati “Bayahinduye byadufasha rwose bitewe n’uko izina ryokamye ahantu kuko hari n’igihe umuntu agusuzugura gusa kubera ko yumvise ko utuye ahantu hitwa muri Bannyahe.”
Yakomeje avuga ko hari umwana we wigeze kumubaza impamvu agace batuyemo kiswe izina rya Bannyahe abiburira igisubizo.
Minisiteri y’ubutegetsi bw’igihugu ibivugaho iki?
Umuvugizi wa Minisiteri y’Ubutegetsi bw’Igihugu, Ngendahimana Ladislas , na we yemeza ko Minisiteri y’Ubutegetsi bw’Igihugu ifite gahunda yo guhindura aya mazina ariko ko bisaba ubushishozi bwinshi bitewe n’ingaruka bishora gutera.
Yagize ati “ Ni byo arateganywa kuzahindurwa uretse ko bikurikiza icyo amategeko asaba, ntabwo waryamye uyu munsi hanyuma nubyuka uvuge ngo amazina y’ahantu arahindutse kubera ko hari n’ibyo amategeko asaba cyane cyane ko hari n’ingaruka bigira mu rwego rw’imitegekere y’igihugu no mu buzima bw’igihugu.”
Yakomeje agira ati “ Niba guhindura izina ry’ahantu hamwe bigira ingaruka ku byangombwa by’indangamuntu by’umuntu uhatuye, ku nzego z’ubucamanza zigomba gukoresha izo mbibi n’ayo mazina, ku rwego rw’abagomba gucunga ibyangombwa by’ubutaka cyangwa se abashinzwe kugenzura za pasiporo ziba zaratanzwe zirimo ayo mazina , biba bisaba ko ibyo byose bigomba kubanza gusuzumwa.”
Gusa uyu muyobozi avuga ko nka Minisiteri y’Ubutegetsi bw’Igihugu bashingira ku nyito z’ubutegetsi aho kugendera ku byo abantu batandukanye baba batekereza mu mutwe wabo.


c: text/html

text:
Iminsi ntihwana, haba ubwo umurimo w’Imana ukozwe mu buryohe abantu bakakirana ukuri ubwuzu, nyamara umwanzi aba arekereje ashaka inzitizi zose yatambika mu nzira y’ukuri. Muri icyo gihe ni bwo abakozi b’Imana baba bagomba gukorana kwihangana, gushinyiriza no kongera umwuka wo kwitambaho igitambo. Ibi si bishya Luteri yahanganye n’ubupapa agera ku …Ibikurikira
Imibereho
IBY’UMWUKA NO KWIRINDA
Kubera ko icyaha cyagejeje umuntu kure, kikamusigingiza muri byose. Kwirinda ni imwe mu nzira Imana ikoresha ngo ivugurure ubwenge, impagarike ndetse n’iby’umwuka mu muntu. Ku rundi ruhande satani na we ateza kutirinda ngo yice ubwenge, impagarike kandi arimbure iby’umwuka by’abo ashaka kuzisasira. Ubu ibibazo byinshi biri mu isi no mu …Ibikurikira
ICYO AMATEGEKO Y’IMANA AMARIRA UYUMVIRA
Kwibeshya cyangwa ubuhakanyi bitera benshi kwizera ko Yesu yakuyeho amategeko ubwo yabambwaga. Ibi ni ukwitiranya, ni yo mpamvu dukwiriye gusobanukirwa ko icyo Yesu yakuyeho ari urwandiko rwari rukubiyemo amategeko y’iby’imihango. “…Igahanagura urwandiko rw’imihango rwaturegaga, ikarudukuzaho kurubamba ku musaraba.” (Abakolosayi 2:14). Iki gitabo cyo gushinja Abisirayeli cyarimo amategeko yari yaranditswe n’ikiganza …Ibikurikira
Ubugwaneza imbere y’abaduhemukira
“Mwumvise ko byavuzwe ngo ‘Ukunde mugenzi wawe, wange umwanzi wawe. Ariko jyeweho ndababwira nti ‘Mukunde abanzi banyu, musabire ababarenganya. Matayo 5:43 “…. Impano ya Kristo ari yo murimbo w’ubugwaneza n’umwuka wo gutuza yahamijwe na wa Wundi udashobora kwibeshya ko ari yo y’igiciro cyinshi. Buri wese muri twe ku giti cye …Ibikurikira
GUKOMEZWA N’INSHINGANO
“Wa munyabute we, sanga ikimonyo, Witegereze uko kigenza kandi ugire ubwenge. Ntikigira umutware cyangwa igisonga cyangwa shebuja, Ariko gihunika ibiryo byacyo mu cyi, Kandi mu isarura kikishakira ibigitunga. Uzasinzira ugeze ryari, wa munyabute we? Uzakanguka ryari? Uti: Henga nsinzire gato, nihweture kanzinya, Kandi nipfunyapfunye nsinzire. Nuko ubukene buzakugeraho nk’umwambuzi, N’ubutindi …Ibikurikira
KUBAHA ABATURUTA UBUKURU
"Ujye uhagurukira umeze imvi, wubahe umusaza, utinye Imana yawe. Ndi Uwiteka." Abalewi 19:32 “Ubwiza bw’abasore ni imbaraga zabo, Kandi ubwiza bw’abasaza ni uruyenzi rw’imvi.” Imigani 20:29 “Imana yategetse ko hakwiriye kubahwa cyane cyane abasaza. Iravuga iti:Uruyenzi rw’imvi ni ikamba ry’icyubahiro, Bibonekeshwa no kujya mu nzira yo gukiranuka.” Imigani 16:31 Bivuga …Ibikurikira
IMPINGA Y’ABANYABWENGE
Umunara ubamo abarinzi, usumba inkike, inkike ikingira umurwa, ni ko bimeze ku bantu b’Imana. Amahame n’amategeko ni uruzitiro rubakingira, abayobozi n’ababwiriza ni bo barinzi. Inshingano zo kuyobora abantu ukoresheje ukuri kw’Imana ni wo munara w’abarinzi. Ubwenge ni nk’umunara w’abarinzi kuko bufite imboni ireba kure bukereka nyirabwo akaga n’amahirwe, bukamuhitiramo ibyamugwa …Ibikurikira
Imico myiza iraharanirwa ntabwo yizana
“Nuko umwami ategeka Ashipenazi umutware w’inkone ze, kuzana abana b’abasore bamwe bo mu Bisirayeli bo mu muryango w’umwami, n’ab’imfura bandi batagira inenge, ahubwo b’abanyaburanga, b’abahanga mu by’ubwenge bwose, bajijuka mu byo kumenya, b’ingenzuzi mu by’ubwenge, kandi batinyuka guhagarara mu nzu y’umwami, kugira ngo abigishe ubwenge bw’Abakaludaya n’ururimi rwabo.”Daniyeli 1:3-4 “Imico …Ibikurikira
IKIRAYI N’AKAMARO KACYO
Nubwo ikirayi ari ikiribwa tumenyereye, gikungahaye kuri byinshi: umunyu w'ubutare (fer) wongera amaraso, na potasiyumu ituma amaraso avura vuba. Gifite n'umunyu wa kalisiyumu ikingira rubagimpande. Gifite proteyine na vitamini bituma kinogeka neza mu nda. Gifite imbaraga zikiza zirenze urugero. Gufata ikirayi kinini, kugikamuramo umutobe, kuwuvanga n'ubuki. Ibyo bivura …Ibikurikira
Icyo twigira kuri Elisa
Elisa ni we muhanuzi w’amahoro wagaburiye abanzi b’igihugu cyabo igihe bari bagiteye kandi ari we bashaka cyane (2 Abami 6:8-23), ariko ntiyabuze guhamagaza idubu zikica abana bigize ibyigomeke bo muri Isirayeli igihe bamusuzuguraga bamuserereza. “Elisa yari umuntu w’umugwaneza ufite umutima w’imbabazi; ariko yashoboraga no gukariha nk’uko bigaragarira mu byo yakoze …Ibikurikira

robotstxt: allowed

filter: keep


text:
Ibitekerezo ( 8 )
Kuba musoma ntimusobanukirwe, ntibibaha uburyo bwo kwemeza ko bitanditswe cg ntimunasoma!Yezu ati" Mubyeyi, ari njye ari nawe tubigenze dute?....Nyina arababwira ati" icyo ababwira chose mugikore. Soma kandi uzirikana Yohani chap.2.Soma nanone intangiriro y’isezerano rishya n’umwanya Mariya arifitemo Luna chap 1na 2. Soma uzirikana ibyo Yezu avugira Ku musaraba abwira Mariya na Yohani.Imva z’abantu benshi nka Abraham,Isaac, Herodi...zaboneka, waba Uzi ago yaguye cg yashyinguwe?
None se wowe uvuga ngo ntiyagiye mu ijuru, ko Yezu yajyanye Elie... badapfuye yari kubura kujyana umubyeyi we koko ? jya ushyira muri logique. Urugero ruto rukwereka ukuri : Ese wabonye imvura y’umugisha yaguye ku munsi wa Bikiramariya ? Uzacunge no ku yindi minsi yose uzajya uyibona. Mwarahombye mwebwe mutamwemera nk’umubyeyi n’umuvugizi, ariko kuko umubyeyi akunda abana be naho baba ibigoryi mwese arabasabira.
Abahimba ibinyoma bose bazabibazwa ku munsi w’urubanza. ntaho wasanga muri Bibiliya Yera cg ntagatifu bavuga ko Mariya yagiye mu ijuru, yarapfuye ategereje umuzuko kimwe nk’abandi bose.
Abahimba ibinyoma bose bazabibazwa ku munsi w’urubanza. ntaho wasanga muri Bibiliya Yera cg ntagatifu bavuga ko Mariya yagiye mu ijuru, yarapfuye ategereje umuzuko kimwe nk’abandi bose.
Mariya umubye wacu yatashye mu ijuru ijabiro niho aganje tumwiyambaze adusabire
Ko ahora ajya mu ijuru aba yaje ryari?
ikinyoma.com ibi nihimbano ntaho byansitse mureke kuyobya a anti Yesu niwe wenyine wagoye mwi juru nimuzima azagaruka naho Mariya ntampamvu yokujya mwijuru mbere yabandi arategereje kimwe nabandi bizeye
ntabyo bible ivuga ubwo ni dogme za catholic


text:
Iyi nkunga yahawe abahinzi bibumbiye muri koperative “Amizero Iwacu” yo mu murenge wa Mimuli, akarere ka Nyagatare, kuri uyu wa 10 Ukwakira 2016.
Ibi bikoresho byitezweho kubongerera umusaruro kuko batazongera guhinga ari uko imvura yaguye gusa.
Umuhango wo gutanga ibi bikoresho witabiriwe n’uhagarariye Minisiteri y’Ubuhinzi n’Ubworozi (MINAGRI), n’ uhagarariye Ishami ry’Umuryango w’Abibumbye ryita ku Biribwa (FAO).
Witabiriwe kandi n’ Umuyobozi w’akarere ka Nyagatare wungirije ushinzwe ubukungu n’iterambere ndetse n’abaturage.
Umuyobozi mukuru w’agateganyo wa Atlantis MFI, Alfred Ndayisaba, avuga ko inkunga nk’iyi izagera no ku bandi bahinzi bayifuza.
Yagize ati “Kuri ubu dutangiriye ku bahinzi ba Mimuli ariko n’abandi babyifuza tuzabageraho tubaha inkunga nk’iyi bityo umusaruro wabo wiyongere”.
Yongeraho ko bamaze kwakira ubusabe bw’abahinzi basaga ibihumbi 250 kandi ngo biteguye kuzabatera inkunga bifuza.
Ibikoresho byatanzwe ni imashini zikurura amazi eshatu, amatiyo 240 n’ibigendanye na yo, bikaba bifite ubushobozi bwo kuhira kuri hegitari 40 z’ubutaka.
Umuyobozi w’akarere ka Nyagatare wungirije ushinzwe ubukungu n’iterambere, Kayitare Didace, kimwe n’abahagarariye MINAGRI, bashimye iki gikorwa cya Atlantis MFI.
Bavuga ko kigamije guteza imbere ubuhinzi hongerwa umusaruro kandi kikibanda ku bahinzi baciriritse.
Umuyobozi wungirije wa FAO mu Rwanda, Dr Otto Muhinda, yasabye abibumbiye muri koperative Amizero Iwacu gufata neza ibikoresho bahawe.
Ati “Ibikoresho muhawe murasabwa kubibungabunga kugira ngo bizabagirire akamaro”.
Avuga ko FAO izakomeza kuba hafi abahinzi bo hirya no hino mu gihugu, ibagira inama ndetse inabagezaho ubufasha butandukanye.
Uhagarariye koperative Amizero Iwacu yahawe ibi bikoresho yavuze ko iyi nkunga izatuma batongera guhura n’ikibazo cy’amapfa nk’icyo bahuye nacyo uyu mwaka.
Ati “ Muri uyu mwaka aka Karere kacu katunguwe n’amapfa biba ngombwa ko mu duce twinshi bahabwa inkunga y’ibiribwa, ariko ndahamya ko ibi bikoresha duhawe bizatuma tutazongera guhura n’icyo kibazo”.
Atlantis MFI ni ikigo cy’imari iciriritse gifite icyicaro mu Mujyi wa Kigali, kikaba cyaratangiye gukorera mu Rwanda muri Nzeri 2014.


text:
Mu Karere ka Ngoma, hakomeje kugaragara agashya mu Mirenge myinshi. Nyuma y’Umurenge wa Mutenderi wubakiye abajyanama b’ubuzima bose ibyuma byo gusuzumiramo, Umurenge wa Rurenge nawo wujuje ibyo byumba.
Iki ni igikorwa cy’abaturage ubwabo, nyuma yo kubona ko abajyanama b’ubuzima babafitiye akamaro kanini cyane kuko babaha ubutabazi bw’ibanze mu buzima. Na malariya barayisuzuma, bakanayivura, igakira!
Abaturage rero bo ubwabo, bashatse guha abajyanama babo b’ubuzima ahantu ho gukorera bisanzuye mu kazi ko kwakira ababagana kuko wasangaga mu ngo iwabo, bagira imbogamizi zo kwakirira ababagana mu nzu y’umuryango ibamo kandi ikorerwamo gahunda zisanzwe z’umuryango.
Abaturage, mu bwitange bwabo bubakira umujyanama w’ubuzima icyuma kiringaniye, cyo kwakiriramo no gusuzumiramo abamugana.
Nyuma y’umurenge wa Mutenderi wubakije abajyanama b’ubuzima ibyuma , umurenge wa Rurenge nawo umaze kuzuza ibyuma 40 mu midigudu 37 igize uwo murenge. Bivuga ko buri mudugudu ufite icyuma cy’umujyanama w’ubuzima. Ku bajyanama b'ubuzima ibyishimo ni byoze kuko ibyo byumba bibafasha kwakira neza ababagana, mu ubanga rya kiganga. Si nka mbere bagiraga imbogamizi zo kwakira uje abagana nk'igihe bafite abashyitsi cyangwa se basaruye imyaka. Bakaba bashima abaturage, babahaye agaciro babubakira ibyo byumba.
Kuri uyu wa gatatu tariki ya 28/06/2017,Umuyobozi w’Akarere ka Ngoma, Bwana NAMABAJE Aphrodise yagiye gutaha bimwe muri ibyo byumba mu Murenge wa Rurenge, ashimira abaturage ibyo byiza, ababwira ko bakomereza aho mu gushyira hamwe bashakira umuti bimwe mu bibazo, doreko n’ubusanzwe abashyize hamwe mu byiza Imana ibasanga.
By SIBOMANA Jean Bosco
PRMCO/Ngoma


text:
Nyamasheke: Havutse ihuriro ryo kuzamura imikino n’imyidagaduro
Bamwe mu baturage b’Akarere ka Nyamasheke bafashe icyemezo cyo gushinga ihuriro rigamije kuzamura imikino n’imyidagaduro muri ako karere.
Iri huriro ngo rizafasha barekeza mu za bukuru gukora siporo kandi rihe umwanya abakiri bato ngo bagaragaze impano zabo cyane cyane bibanda ku mukino wo koga nk’abaturiye Ikiyaga cya Kivu ndetse n’umupira w’amaguru ukunzwe cyane mu Karere ka Nyamasheke.
Eloi Rugomoka, ukuriye iri huriro ry’imikino n’imyidagaduro mu Karere ka Nyamasheke, avuga ko baritekereje nyuma yo kubona ko hari byinshi bikenewe ngo abaturage bo muri ako karere babashe kwidagadura, bakine kandi impano zabo zizamuke zigaragare mu gihugu cyose.
Yagize ati “Tugiye gushinga ihuriro rishingiye cyane guha umwanya abahoze bakina (veterans), duhuze imbaraga tubyaze umusaruro iki kiyaga cya Kivu twigishe abantu umukino wo koga, duhe umurongo abakiri bato cyane cyane mu mupira w’amaguru”.
Rugomoka avuga ko batazita kuri siporo gusa, ko ahubwo bazibanda no ku mpano zishingiye ku myidagaduro nk’imivugo, ubufindo n’ibindi, bakaba bateganya no kuzahita bashinga ishuri ry’umupira w’amaguru (academy) mu bushobozi bazishakamo.
Urubyiruko rwa Nyamasheke ruvuga ko runyotewe no kubona mu karere kabo ibijyanye n’imikino n’imyidagaduro byitabwaho hakaboneka ibibuga byiza, abatoza bo kubishyira mu bikorwa ndetse n’ibikoresho bya ngombwa.
Olivier Mugwaneza, umwe muri bo, ati “Hano iwacu dufite impano nyamara ntizigaragara, urebye nta murongo uhamye twari dufite mu bijyanye n’imikino. Dukeneye ibibuga, ibikoresho n’abatoza; ibyo byose twabiburiraga igisubizo, tunyotewe cyane no kubona iki gitekerezo kigerwaho”.
Bitaganyijwe ko inteko rusange itangiza ku mugaragaro iri huriro ry’imikino n’imyidagaduro, Nyamasheke Sports Club, izaba ku itariki ya 4 Nzeri 2016.
Iri huriro rirateganya kandi umupira w’amaguru ugomba guhuza abakozi b’Akarere ka Nyamasheke n’abarigize kuri uyu wa gatanu tariki ya 26 Kanama 2016, ku kibuga cy’umupira cya Nyamasheke.
Dukurikire ukanda kuri Like
Ibitekerezo ( 2 )
murakoze kugira igitekerazo kiza nkicyo kuko nyamasheke yarikeneya academy
Ahwiiii
Nyuma yimyaka myinshi dutegereje Inkuru nkiyi birashyize birasohora. Mana we ha umugisha iki gikorwa kizagirire igihugu akamaro.
Ndabashyigikiye cyane rwose


text:
Nyuma y’ibiganiro Minisitiri w’Uburezi yagiranye n’abayobozi ba kaminuza i Huye kuri uyu wa Gatandatu, yahishuye ko hari gutekerezwa ku barimu bigisha muri za kaminuza bafite ubushobozi buke mu kwigisha mu Rurimi rw’Icyongereza nk’uko tubikesha RBA.
Yagize ati “Turashaka kugaragariza abarimu ko aribo shingiro y’imyigire y’abana. Nk’uko mwabibonye abanyeshuri benshi baravuga bati ‘ntituzi Icyongereza kubera ko n’abarimu batwigisha, ubushobozi bwo kukivuga, kugikoresha no kucyumva ni buke. Ni nayo mpamvu dutekereza ko mu bihe bizaza turimo kuganira n’abayobozi batandukanye ba za kaminuza, tuzasaba abarimu bose ko mbere yo kugira ngo bigishe muri kaminuza babanza bakore ikizamini cy’Icyongereza, babe bakizi. Kandi icyo kizamini kizaba atari ikizamini gisanzwe, ni ikizamini kizajya gikorwa ku rwego rw’igihugu, abe (umwarimu) ashobora kucyumva, abe ashobora kukivuga, abe ashobora kucyandika, bityo agire ubushobozi bwo kukigisha.”
Ubu buryo Minisitiri Dr Mutimura atekereza yakwitabaza mu gukemura ikibazo cy’abarangiza kaminuza batabasha kuvuga Icyongereza gikoreshwa cyane ku isoko ry’umurimo, avuga ko buzanagera no mu mashuri yisumbuye.
Iki gitekerezo kije gikurikira umwanzuro w’Umwiherero w’Abayobozi bakuru b’Igihugu wabaye kuva ku wa 26 Gashyantare kugeza ku itariki ya 1 Werurwe 2018, ugamije guteza imbere ireme ry’uburezi no kunoza imyigishirize y’indimi hitawe ku rurimi rw’Icyongereza, wemeje ko rugirwa isomo mu mashuri yose muri kaminuza.
Avuga kuri uwo mwanzuro, Minisitiri w’Uburezi yabwiye itangazamakuru ko kugira ngo ireme ry’uburezi rinoge kandi ritere imbere, abanyeshuri bagomba kuba bazi neza ururimi bigamo n’abarimu bakamenya urwo bigishamo.
Yagize ati “Hari imbogamizi dufite y’uko abantu barangije amashuri makuru baba batazi ururimi rw’Icyongereza ku buryo bunoze. Biba inzitizi ikomeye cyane iyo bajya muri za kaminuza cyangwa iyo batangiye gukora mu bigo by’abikorera, cyane aho Leta y’u Rwanda iri gukangurira abikorera bavuye hanze kuza gukorera mu gihugu.”
Abarimu ba kaminuza biganjemo abize bakanigisha amasomo mu rurimi rw’Igifaransa, bahuye n’imbogamizi ikomeye yo gukoresha Icyongereza gisigaye kigishwamo.


text:
Guverinoma ya rubanda : Hagiye gushyirwaho URUKIKO RWA RUBANDA ruzacira imanza n’Abategetsi b’Inkotanyi!
Itangazo no 006/04/2017
IBYEMEZO BY’INAMA YA GUVERINOMA Y’U RWANDA IKORERA MU BUHUNGIRO YO KUWA 23 MATA 2017
Ku cyumweru tariki ya 23 /04/2017 hateranye Inama isanzwe ya Guverinoma y’u Rwanda ikorera mu buhungiro iyobowe na Nyakubahwa Padiri Thomas NAHIMANA, Perezida.
Ku murongo w’ibyigwa hari ingingo zikurikira :
- Gusuzuma, kugorora no kuzuza no kwemeza burundu raporo y’inama ya Guverinoma yateranye ku itariki ya 02/04/2017.
- Kurebera hamwe uko gahunda z’icyunamo zagenze
- Kungurana ibitekerezo ku mishinga yateguwe na za Ministeri iy’ubutabera, n’iy’ubutegetsi bw’igihugu n’iterambere ry’umurenge.
Izi ngingo zasuzumwe imwe ku yindi :
- Inama ya Guverinoma yemeje ibikubiye mu nyandikomvugo y’inama yo kuwa 02/04/2017 imaze kuyikorera ubugororangingo.
- Nyakubahwa Perezida wa Repubulika ikorera mu buhungiro yashimiye intumwa za Guverinoma ku butumwa zasohoje zifatanya n’Abanyarwanda muri gahunda zo kwibuka Abanyarwanda bazize jenoside nyarwanda. Inama ya Guverinoma yongeye gutsindagira ko hakwiye kubaho uburyo bushya bwo kwibuka hashyirwa imbere ukubaka ubumwe bw’umuryango nyarwanda kugira ngo babashe kwiteza imbere no kubaka u Rwanda rujya mbere. Gukomeza guhindura abenegihugu imbohe z’amateka ababaje ntibyubaka ahubwo birasenya.
- Inama ya Guverinoma yashimye umushinga wa Ministeri y’ubutabera wo gushyiraho URUKIKO RWA RUBANDA rufite ububasha bwo gucira imanza Abategetsi bakoze kandi bakomeje gukora ibyaha byo guhemukira abaturage, ibyaha byibasira inyokomuntu, n’ibyaha by’intambara ariko bakaba batarabasha gushyikirizwa ubutabera bitewe n’uko bakingiwe ikibaba n’ubutegetsi bwa FPR-Inkotanyi.
Inama yasabye Minisitiri ufite ubutabera mu nshingano ze kunonosora uwo mushinga afatanyije na Komisiyo ishinzwe uburenganzira bw’ikiremwamuntu, kandi bigakorwa mu gihe kitarambiranye. Abanyarwanda b’ingeri zose bafite uburenganzira bwo kuzaregera uru rukiko. Ibyerekeye imiterere, ububasha n’imikorere y’URUKIKO RWA RUBANDA bizagenwa n’iteka rya Perezida rizatangazwa mu minsi mike itaha.
- Inama ya Guverinoma yashimangiye kandi umushinga wateguwe na Ministeri y’ubutegetsi bw’igihugu n’iterambere ry’umurenge isaba ko wakwihutishwa kugira ngo ugezwe ku Banyarwanda.
- Mu gusoza, Inama ya Guverinoma yashimiye Abanyarwanda bakomeje kuyitera inkunga kandi yibutsa n’abasigaye ko u Rwanda ruzazamurwa n’amaboko y’abana barwo. Bityo no kugira ngo Guverinoma ibashe kugera ku ntego zayo zo gufasha abenegihugu kugera ku mpinduka nziza bifuza mu gihugu hagomba inkunga ya buri wese.
Bikorewe i Paris, tariki ya 27/04/2017
Chaste GAHUNDE
Minisitiri ushinzwe itangazamakuru


text:
Niba warabayeho wubaha Imana,dore ibintu bizakwereka ko igihe cyawe kigeze ngo ukore marriage
Yanditswe na Imanishimwe Dieudonne April 28, 2017
Mu gihe abantu banyuranye ku isi bategura marriage zabo mu buryo bunyuranye,urubuga rwa Christian today rwo rusanga mbere ya byose umuntu akwiye kubanza gusenga ngo uretse kuba Imana yamuha umugore […]
Mu gihe abantu banyuranye ku isi bategura marriage zabo mu buryo bunyuranye,urubuga rwa Christian today rwo rusanga mbere ya byose umuntu akwiye kubanza gusenga ngo uretse kuba Imana yamuha umugore cyangwa umugabo ahubwo inamuhe inzira byose bikwiriye kunyuramo,niyo mpamvu ngo niba ushaka gushing urugo rucyeye kandi ruboneye
Nk’uko tubikesha urubuga rwa Christian todayngo ugushyingiranwa si isomo umuntu yatindaho ariko na none si umukino abantu bahitamo gukina,ngo ungomba kubyitondamo ndetse ukirinda kubihubukira. mu buzima ubamo bwa buri munsi ukwiye kwita ku bintu 7 bikurikira:
1.Mariage ntisobanura uwo uri we:niba ukeneye gushaka ngo ubone izina wemerwe n’abantu cyangwa wubake izina rikomeye oya aho uri mu buyobe. Mariage si iyo ibyiza waba uretse gato ukongera ugatekereza.
2.Uharanire gutanga kuruta guhabwa:Ni ihame rikomeye,Nk’umushumba usumbye intama agomba kuzihaza muri byose. Nawe rero niba wifuza gukora Mariage ubanze umenye ko ugomba guharanira iterambere rya mugenzi wawe mugiye kubakana urugo.
- Gushaka imbuto z’umwuka wera :Niba hari ikintu muzakenera mu buzima bwanyu kandi igihe kirekire ni imbuto z’umwuka wera.Urukundo,ibyishimo,amahoro,kwihanganirana, ,kwizerana,kwiyoroshya,nk’uko tubisanga mu bagalatiya5:22-23.Ababana beza bayoborwa n’umwuka wera.
4.kugira imyemerere imwe(urusengero rumwe):Imana ni urukundo,ni ngombwa kubakana n’umuntu wamenye Imana kuko Imana ni amahoro kandi niyo byose bishingiyeho. Ni byiza gushakana n’uwamenye Imana kuruta gushakana n’utazi Imana.
5.Ugukiranuka nicyo kigomba kuza imbere ya byose: Nta babana beza,bateye ubwuzu,bateye ishyari ryiza nk’ababana nk’ababana bakiranuka muri byose,yego ngo nta zibana zidakomanya amahembe ariko kwizerana no kugandukirana ni ingenzi ku babana.
6.Mugomba gushaka Imana kurusha ibindi byose:Buri wese agomba kwizera no kwishyira mu maboko ya Christ,kuko niwe nzira iganisha ku buzima
- Mugomba kwiga gukundana mwebwe ubwanyu:Itegeko rya kabiri rikomeye mu mategeko y’Imana ni ugukundana,tugakunda abandi nk’uko twikunda,ibyo biduhesha gukura mu mwuka wera,no mu kwizera.
Nk’uko twatangiye tubivuga marriage si imikino,si aho bashakira ubutunzi cyangwa icyubahiro ahubwo ni aho abantu bahuriza hamwe,bagafatanya,bakubahana mbese bakaba umuntu umwe,iyo ufite imyumvire inyuranye n’ibi ni ho hahandi uzatungurwa no kubona ibyo uteri witeze ugasenya utanubatse. Abaheburayo:13:4
IBYIRINGIRO.RW


text:
Nyuma yuko ku itariki ya 12 Gashyantare 2018, ubuyobozi bw’Umujyi wa Kigali n’Akarere ka Nyarugenge bufashe icyemezo cyo gufunga urusengero rwa Bishop Rugagi kubera urusaku, uyu muvugabutumwa yahise yigendera mu gihugu cya Kenya dore ko itorero rye rihafite ishami riyobowe n’abavugabutumwa batandukanye barimo n’umuhungu we ibi bikaba byasize abasanzwe ari abayoboke mu ihurizo rikomeye cyane ko kuri iki Cyumweru bagiye gusenga bagatungurwa no gusanga urusengero rudadiye n’ingufuri.
Kuri iki Cyumweru tariki 18 Gashyantare 2018, Bishop Rugagi Innocent, Umushumba w’Itorero Abacunguwe (Redeemed Gospel Church) yagiye mu gihugu cya Kenya aho afite ishami ry’itorero rye (Redeemed Gospel Church - Kenya) riyoborwa na REV. Joshua Katua, ndetse mu baribwirizamo hakaba harimo umuhungu we. Ubwo yajyaga muri iki gihugu, Bishop Rugagi yasize abayoboke b’itorero rye mu Rwanda bari mu cyeragati, dore ko bamwe bagiye gusengera aho urusengero rwabo ruherereye mu mujyi wa Kigali bagasanga hafunze bakitahira.
- Bishop Rugagi n’umuhungu we w’umuvugabutumwa
Bishop Rugagi, kuri iki Cyumweru we yahise yerekeza muri Kenya aho afite irindi torero rya Redeemed Gospel Church - Kenya rinabarizwamo umuhungu we w’umuvugabutumwa witwa Imanishimwe Hesron. Ubwo yageraga muri Kenya agahita atangira no kubwiriza muri iri torero, yabanje gushima cyane umuhungu we avuga ko yabaye umuvugabutumwa mwiza.
- Bishop Rugagi arimo kubwiriza mu itorero ryo muri Kenya aho agiye kumara iminsi
- Bishop Rugagi n’umuhungu we w’umuvugabutumwa mu gihugu cya Kenya
Bishop Rugagi ati: "Uyu mwana yambereye umugisha kandi yakomeje kumpesha agaciro muri iki gihugu, namuzanye ari umwana muto none ubu yarashatse Imana yamuhaye n’umugisha w’urubyaro yaranabyibushye... Muhungu wanjye warakoze gukorera Imana ndetse no kunyubahisha muri iki gihugu, kandi uzagera kure cyane”.
Biteganyijwe ko Bishop Rugagi azamara igihe abwiriza muri uru rusengero rwo muri Kenya, mu gihe iby’urusengero rwe mu Rwanda bikomeje kubera amayobera abayoboke b’itorero rye. Ku wa Gatanu tariki 16 Gashyantare 2018, mu nama yahuye Abanyamadini n’inzego za Leta zitandukanye, Bishop Rugagi yavuze ko yafungiwe urusengero kubera impamvu z’urusaku kandi ngo yarabikemuye, aho yavugaga ko yakoresheje ibikoresho bigabanya urusaku bya miliyoni zikabakaba zirindwi, ariko ngo hari abantu ijambo ry’Imana rirya mu gutwi bashatse kumubeshyera bituma yongera gufungirwa.
Minisitiri w’Ubutegetsi bw’igihugu, Francis Kaboneka, yabwiye Bishop Rugagi ko bamwihanangirije bikomeye ndetse ko nibikomeza bazanamufungira harimo Abakirisitu. Nyuma yo kuvuga ibi, nta masaha menshi yashize, urusengero rwa Bishop Rugagi rwongere gufungwa n’ubuyobozi.
Daniel MUKESHIMANA/Umubavu.com


text:
Kenyatta avuka ku mubyeyi nawe wayoboye iki gihugu ndetse ufatwa nk’umubyeyi wacyo, Jomo Kenyatta, kuva mu 1964 kugeza mu 1978, ubwo yitabaga Imana.
Uwavuga ko Perezida Kenyatta impano yo kuyobora yaba yarayikuye kuri se ntiyaba agiye kure y’ukuri kuko mu bwana bwe, ubwo se yari akiri ku butegetsi, yakundaga kumujyana mu nama zitandukanye yabaga yitabiriye ndetse n’igihe yabaga agiye kubonana n’abashyitsi bakomeye babaga bari kumwe.
Ibikorwa bya politiki Kenyatta asa n’uwabyinjiyemo cyane ubwo yahanganiraga intebe mu Nteko Ishinga Amategeko y’icyo gihugu yo guhagararira agace ka Gatundu y’Amajyepfo, gusa yatsinzwe n’umugeni Moses Mwihia.
Nyuma y’aho yagiye agirirwa icyizere agashingwa kuyobora ibigo bya Leta bitandukanye, mu Nteko Ishinga Amategeko, Muri Minisiteri y’Ubutegetsi bw’igihugu kugeza n’aho afatiye icyemezo cyo kwiyamamaza mu matora y’umukuru w’igihugu ya 2007 ahanganye na Mwai Kibaki, gusa nyuma yaje kwikuramo nyuma yo kubona ko atazayatsinda.
Aya matora asa n’aho atamuguye neza kuko nyuma y’uko akurikiwe n’imvururu zaguyemo abasaga 1000, Urukiko Mpuzamahanga Mpanabyaha,ICC, rwamushinje kugira uruhare muri izo mvururu, gusa muri Werurwe 2015, rwaje guhagarika ibyo kumukurikirana ruvuga ko rwabuze ibimenyetso bifatika bimuhamya ibyo byaha.


text:
Ifungwa ry’iyi kaminuza rijyanye n’igenzura ryakozwe na Minisiteri y’Uburezi igasanga hari ibyo itujuje bijyanye ahanini n’abarimu, ubushobozi bwa Laboratoire yifashishwa mu gutanga ubumenyi, isomero ndetse n’ibikoresho nkenerwa mu kwigisha mu mashami atandukanye.
Nyuma y’ihagarikwa ry’aya mashami, iyi kaminuza yamenyesheje abanyeshuri bayo uyu mwanzuro wafashwe kuwa 15 Werurwe 2017 mu itangazo yabandikiye ibasaba kuba batashye nyuma ikazabamenyesha igihe cyo gusubukurira amasomo.
Amabaruwa atandukanye yandikiwe iri shuri niyo yashingiyeho hafatwa umwanzuro. Gusa itangazo ryashyizwe ahagaragara Dr Jered Rugengande, Umuyobozi Mukuru w’iyi kaminuza, yavuze ko ibyo Minisitiri yari yarabasabye kubahiriza babikoze.
Rigira riti “ Icyo cyemezo kije kidutunguye twese, kuko ikintu cyose kaminuza yasabwe gukora cyarakozwe ndetse ubuyobozi bwa kaminuza mu mabaruwa yo kuwa 20 Ukuboza 2016 na 7 Gashyantare 2017 bwasabye Minisitiri kuza gukora igenzura kubyo kaminuza yakoze nyuma y’igenzura ryo ku itariki ya 25 Ukwakira 2016.”
Rikomeza rigira riti “ Igenzura Kaminuza yasabwe ntaryakozwe ahubwo itunguwe n’icyemezo cyo guhagarika ariya mashami.”
Kaminuza ivuga ko igomba kubahiriza icyemezo cya Minisitiri uhereye kuwa 16 Werurwe noneho igakomeza ibiganiro na Minisitiri w’Uburezi bigamije gusaba ko kiriya cyemezo cyahindurwa kuko ibisabwa byose ibyujuje.


text:
Urubyiruko rurasabwa kutagwa mu mitego y’abantu bokamwe n’ingengabitekerezo ya genocide.
Urubyiruko rwo mu Rwanda by’umwihariko akarere ka Rutsiro, rurasabwa kutagwa mu mutego w’abantu bokamwe n’ingengabitekerezo ya genocide, kuko ngo ingaruka yayo ari mbi ndetse na nyirayo ntaho izamugeza.
ubu ni bumwe mu butumwa bw’umwihariko minisitiri w’urubyiruko umuco na siporo Protais Mitali, yagejeje ku baturage n’urubyiruko rwari rwitabiriye umuhango wo gushyingura imibiri 1390 y’abazize genocide yakorewe abatutsi muri Mata 1994, ubwo uyu muhango waberaga mu karere ka Rutsiro taliki ya 08/06/2012.
Mu ijambo rye Mitali Protais yavuzeko bikibabaje kandi biteye impungenge kumva hari aho hirya no hino mu mashuri yaba abanza n’ayisumbuye, usanga hakirangwa ingengabitekerezo ya genocide.
Aha akaba yatanze urugero rw’ikigo kimwe cy’amashuri yisumbuye cyo mu ntara y’amajyepfo aho muri iki kigo hagaragaye urupapuro rwanditseho amagambo yagereranyaga umututsi n’isazi yaguye mu mata, maze uwarwanditse na nubu utaramenyekana, akaba yaravuzeko iyi sazi ngo iba ari nk’umututsi kandi ngo ikazakurwamo n’umuhoro.
Aha Mitali yagize ati â€birababaza iyo wumva ingengabitekerezo mu mashuri, Atari no mu giturage ahubwo ari abantu biga basobanukiwe, mwa babyeyi mwe rero uru rugamba ruratureba tweseâ€. Kuruhande rw’urubyiruko rw’abanyeshuri rwari rwitabiriye uyu muhango, bo badutangarije ko ahanini ibi bituruka mu ngo aho baturuka, cyane cyane ku babyeyi iyo babaganiriza nimugoroba bavuye mu masomo.
Aha Mitali akaba yasabye abanyarutsiro n’abanyeshuri bari aho, ko bagomba kujya bitabira gahunda zo kwibuka kuko ngo ariwo mwanya wo gufatiramo ingamba zo guhanga na genocide, ndetse n’uwashaka kugarura amacakubiri muri sosiyete; gusa akaba yanaboneyeho gushima intambwe abaturage b’akarere ka Rutsiro bagezeho bahinduka mu bitekerezo, doreko aba baturage bagiye banengwa k’ubwitabire bwa gahunda z’icyunamo, ibi bikaba byaragiye bigaragara mu myaka ibiri yashize.


text:
abahondogo
Ingoma z’Abahutu za mbere
By Amakuru ki ? on 9 janvier 2012
Ingoma zabanjirije ingoma y’u Rwanda rw’Abanyiginya zategekwaga n’Abahutu. Dore uko zari ziteye duhereye ku bwoko bw’abazitegekaga : 1. Abenengwe Ingoma yabo yitwaga Nyamibande. Bategekaga u Bungwe. Ni igihugu cyabumbaga u Busanza bw’amajyepfo, u Bufundu, Nyaruguru, Bashumba, Nyakare, u Buyenzi. Ikiranga bwoko cyabo cyari ingwe. Umwami wari uriho ku mwaduko w’Abanyiginya yari Rwamba akaba yari atuye […]
Posted in Amateka | Tagged ababanda, abacyaba, abagesera, abahinza, abahondogo, abazigaba


text:
Rwanda | Ngororero: Bagiriwe inama yo kujya bahiga ibyo bazageraho mu mwaka
Bisanzwe bimenyerewe ko buri mwaka abayobozi b’uturere basinya imihigo y’ibyo bazakorera abaturage n’igihugu, ndetse kuri ubu uturere twose two mu Rwanda tukaba turimo kugenzurwa uko twashyize mu bikorwa imihigo yatwo.
Kuri uyu wa 9 Nyakanga 2012, ubwo itsinda ry’abagenzuzi zari zigeze mu karere ka Ngororero, ryabagiriye inama yo kuzajya bashyira mu mihigo yabo ibikorwa bazi ko bishoboka gukorwa mu mwaka babihizemo.
Ibi abagize iri tsinda barimo abakozi mu biro bya Minisitiri w’Intebe, intumwa za minisiteri y’ubutegetsi bw’igihugu, abafatanyabikorwa n’abakozi b’intara y’Uburengerazuba babitanze ho inama nyuma yo kugaragarizwa bimwe mu byari mu mihigo y’akarere ariko ntibigerweho kandi na mbere yo kubitegura byarabonekaga ko bitazagerwaho mu mwaka w’ingengo y’imari irangiye.
Ahagaragaye ibibazo nkibi cyane ni mu birebana n’ubuhinzi, aho umusaruro w’ibigori ndetse nuw’Ingano wahizwe bigaragara ko utaraboneka kuko hari aho imyaka ikiri mu mirima y’abaturage kandi abashinzwe ibyo bikorwa bakiha amanota 100% ko bageze ku ntego, mu gihe umusaruro utagaragara ndetse n’uburyo bwo kugereranya uwamaze kuboneka n’usigaye mu mirima bikaba bitoroshye kuko ubutaka, amafumbire n’imbuto byakoreshejwe atari bimwe ahubwo bagashingira gusa ku buso bwahinzwe.
Kuri iki kibazo ariko, ufite ubuhinzi mu nshingano ze muri aka karere Benimana Alexis akaba yaravuze ko akenshi biterwa n’itegeko riturutse muri minisiteri y’ubuhinzi bityo asaba ubuvugizi kuri iyo ngingo. Ikindi akarere kagiriwe ho inama ko kitazongera kugaragara ni ukwakira ibikorwa bya Leta byakozwe nab a rwiyemezamirimo kandi bigaragara ko hari ibitararangira hitwajwe ko ibitarakozwe ari bikeya cyangwa byoroshye kubikora.
Ibi bikaba ari bimwe mu bituma akarere kabona amanota make cyangwa bigatuma abaturage batakagirira ikizere kuko baba barabwiwe ibizabakorerwa ariko ntibiboneke bitunganye nkuko Gatera J d’Amour wari uyoboye itsinda ry’abagenzuzi yabivuze . Aha, umuyobozi w’akarere akaba yarashimye izo nama bagiriwe kandi yizeza kuzikurikiza mu mihigo itaha.


text:
Rwanda : Abanyarwanda barasabwa kwemera kurerwa- Rucagu Boniface
Umuyobozi wa Task Force y’itorero ry’igihugu arasaba abanyarwa bose kwemera kurerwa banyuze mu itorero kubera ko ariho bakura inyungu nyinshi zaba ari izabo ndetse n’iz’abana babo.
Mu muhango wo gusoza itorero ry’Imbanzabigwi mu gukumira ibyaha (Community Policing Commitees:CPCs) mu ntara zose n’umujyi wa Kigali wabaye tariki ya 11/07/2012, Rucagu Boniface yashimye leta y’u Rwanda yagaruye itorero kuko ari irerero abanyarwanda barererwamo.
Agira ati “Turashimira leta y’ubumwe bw’abanyarwanda kuba yarashubije ho gahunda yo gutoza no kurera abanyarwanda ibatoza imico myizaâ€.
Akomeza avuga ko kuba haragiye ho itorero bivuga ko n’abanyarwanda nabo bagomba kwemera kurerwa bagatozwa imigenzereze myiza.
Agira ati “twebwe turasabwa kwemera kurerwa, kwemera gutozwa tugatozwa imico myiza, tugatozwa imigenereze myiza, imitekerereze myiza, imyumvire myiza n’imikorere myiza kubera inyugu zacu bwite no kubera inyungu z’abazadukomoka hoâ€.
Abanyarwanda batandukanye bajya mu itorero, bigira mo indangagaciro ndetse na za kirazira z’umuco nyarwanda kuko arizo leta y’ubumwe bw’abanyarwanda ishingiye kugira ngo igere ku iterambere rirambye nk’uko Rucagu Boniface.
Itorero rijyamo ingeri zitandukanye z’abanyarwanda. Tariki ya 11/07/2012 nibwo hasojwe itorero ry’Imbanzabigwi mu gukumira ibyaha ryari ryatangiye tariki ya 02/07/2012.
Iryo torero ryaberaga mu kigo cya Nkumba kiri mu murenge wa Kinoni ho mu karere ka Burera ryari ryitabiriwe n’imbanzabigwi 500: barimo abagore 140 n’abagabo 360.
Imbanzabigiwi mu gukumira ibyaha cyangwa Community Policing ikorera mu midugudu. Uyikuriye akora ibishoboka byose mu gukumira ibyaha atanga amakuru, vuba kandi mbere, kuri Polisi imwegereye cyangwa se ku bandi bashinzwe umutekano.


text:
INTAMBARA ITINZE YICA UMURAME: IMPUNZI Z’ABANYARWANDA ZIBARIZWA MU GIHUGU CYA CAMEROUN ZISABWE GUKOMEZA KUBA MASO
- Views 3201
Nkuko tutahwemye kubagezaho amakuru ajyanye n’ibikorwa bya DMI iba ishaka buri gihe kwinjiza umwiryane aho abanyarwanda baherereye hose, na none turagirango ngo tubagezeho uko ibikorwa bya DMI byifashe mu gihugu cya Cemroun aho FPR yahagurukiye gushyira imbaragara igamije gucengera impunzi z’abanyarwanda zihabarizwa.
Ubushize twabagejejeho ibikorwa bya DMI byari bihagarariwe n’umu Pasteur witwa Nzayimana Vedaste Paoa bakunda kwita papa Damusoni n’umudamu witwa Hyacinthe (Yasente) utuye ahitwa Dakari akaba akora inzagwa, ubwo barimo bohereza abantu kujya gufata passport no kujya muri za nama z’umushikirano. Twanabibutsa ko uyu mugore wenga inzagwa yari no muri commission y’amatora muri rya kinamico bisa matora ya prezida wa repubulika yo muri Kanama 2017
Ikigizweho ubu rero ni uko umugabo w’uyu mugore ukora inzagwa ariwe bita Christian yari maze iminsi yinjiza abantu muri Cameroun abavana mu Rwanda ariko inzego z’iperereza za Cameroun zabashije kubona aya makuru zibasha kumufata azanye abantu batatu bari bafite visa z’impimbano niko guhita bamuta muri yombi n’abo bantu 3 babasubiza mu Rwanda. Uyu mugabo wa Hyacinthe bakunda kwira Christian wahoze atuye mu Gatyata yafashe n’inzego z’umutekano za Cameroun mu mugi wa Douala tariki ya 20 z’ukwezi kwa Cyenda 2017 (le 20 Sept 2017).
Ndangije rero mbifuriza amahoro y’Imana kandi mbibutsa ko burya iw’abandi atari iwanyu. Mu byo mukora byose na none mujye muzirikana gakondo yanyu maze namwe mutange umuganda wanyu kugirango dusubire muri gakondo yacu kuko ntawundi uzadusubiza uburenganzira bwacu uretse twebwe rubanda ubwacu. Buri wese rero nahaguruke akore icyo ashoboye dushyire hamwe duhagurukire rimwe nk’abitsamuye tubohoze igihugu cyacu. Unis nous vaincrons, divisés nous périrons. Umucunguzi ni Rubanda
Umusomyi w’Intabaza
Kanyange Donatha
Douala-Cameroun
7 Responses to INTAMBARA ITINZE YICA UMURAME: IMPUNZI Z’ABANYARWANDA ZIBARIZWA MU GIHUGU CYA CAMEROUN ZISABWE GUKOMEZA KUBA MASO
-
Niki sha uwayo!urikivume koko inabi wifuriza mugenzi wawe nawe ikubeho
-
None se intambara y’u Rwanda wowe ushaka kuyirwanira Cameroun. Warababaye se urusha abatutsi bahizwe bukware.Njye mbona imibare yanyu iri hasi mugihe mugitekereza kuzarage abanà banyu amacumu nimipanga. Ikiza ahubwo ni uko twabana mumahoro.Muragambanira aho bene wanyu mibuzako hari umunyarwanda uhakandagira. Nyamara ikigaragara ni uko ubugome bwanyu ntacyo bizaba maritale kuko namwe ubuhungiro buri kubaça mulaboko y’intoki.
-
Impunzi zacu muri Congo muri amahoro? Inkotanyi zinjiye muri Congo zatangije intambara muri Uvura birakomeye cyane. Turi kubona intambara zinkotanyi zatangiye Uvira nimube maso, mukomere kumuheto intwali zacu ntimugacogore kurugamba natwe Rubanda tubari inyuma.
-
Utarabona iyi Video niyihere amaso n’ubwo iri mu cyongereza ariko irasobanutse
https://www.youtube.com/watch?v=Vt5bI1WyuKY
-
agapfa kaburiwe ni impongo
-
Twarishwe bihagije birenze ikiremwa muntu kwisi yose ya Rurema, Twarababaye cyane bavandimwe, ntagukina nagato kirazira. Kwirwanaho no kwirinda bihorea muntego yacu yaburi munsi, buri saha ni second, tubitoze nabana bacu bato cyane babikurane, bakure bazi neza ko kwirinda muri byose ari ngombwa cyane, umwanzi ntajya avamo ndagukunda kirazira. ahoturi hose mumakuba yacu yose twisuganye kandi dufatane mumugongo,
Bantu bo muri Cameron gusinzira bikurweho mube maso igihe cyose kandi mwivune umwanzi mwivuye inyuma, twivune umwanzi twivuye inyuma. Nongere mbisubiremo twivune umwanzi twivuye inyuma. Nimureke twandike amateka yacu ngo Kirazira kutwica no kuturimbura icyo waba witwa cyose. Twige kuboneza tubitoze nabana bacu, tubange imiheto, amacumu, nizindi ntwaro zose zagakondo nibiba ngombwa tuzabona nizabanyamahanga kuko zose zirunze mu rwanda. Mbere yuko anyica ndamwica nkamushyira aho ashaka kunshyira niwe uba umbanje sijyewe mba mubanje ibi ntarubanza nagato ntacyaha gihari musome Bibiliya nakera na kare kubwa ba Ghoriati, Samuel, nabandi beshi cyane bari mubyanditswe byera.
Iyo ubuze ubwenge Imana irakureka ukicwa urwimbwa kandi ntankurikizi ibaho. Twivune umwanzi twivuye inyuma,
harya umugabo aguteye murugo rwawe aba ashaka iki? Muhe icyo ashaka nundi wese abonereho. Muhe icyamuzanye nuzacika kwicumu azatinye kugeza gupfa kwe.
-
Ubwo aba camerounais batangiye kureba kure Imana ishimwe ni bakanyage iyo mbwa y’inkotanyi ngo ni Christian, ahubwo na kiriya kigore cye ngo ni Hyacinthe umuntu cyafatiwe mucyuho bazagikanyage hamwe n’uyu mutekamutwe ubeshya ngo ni Pasteur Damusoni kandi ari ingona


text:
“Kuba umuyobozi ni igihango tugirana n’u Rwanda ntigikurwaho rero n’uko tutakiri mu mwanya uyu n’uyu ahubwo dukomeza kugengwa n’indangagaciro z’umuyobozi ubereye, tugakomeza gufasha Ababayarwanda” aya ni amagambo yagarutsweho n’Umunyamabanga wa Leta Ushinzwe amashuri abanza n’ayisumbuye Munyakazi Isaac, ubwo yatangizaga Ihuriro ry’Ubumwe n’Ubwiyungu mu Karere ka Karongi kuri uyu wa Gatatu, tariki ya 24 Gicurasi 2017.
Mu gikorwa cyayobowe na bamwe mu bayobozi ba Unity Club, bari baje mu gikorwa cyo gutangiza gahunda ihuza abahoze ari abayobozi mu butegetsi bwite bwa Leta n’abayobora ubu, ariryo Huriro ry’Ubumwe n’Ubwiyunge.
Umuyobozi w’Akarere, Ndayisaba François, agaragaza akamaro k’Ihuriro ry’Ubumwe n’Ubwiyungeyagaragaje ko rizafa muri byinshi biganisha mu cyerekezo u Rwanda ruganamo.
Yagize ati: “Ubumwe n’Ubwiyunge ni inzira u Rwanda rwahisemo kugira ngo rugere ku mahoro n’amajyambere arambye, niwo musingi Leta y’Ubumwe yahisemo kubakiraho izind gahunda zose bishimangirwa mu Itegeko Nshinga abanyarwanda bitoreye mu Irangashingiro, igika cya kane aho rigira riti -tuzirikane ko amahoro, umutekano, n’ubumwe n’ubwiyunge by’Abanyarwanda aribyo nkingi y’iterambere-“
Yakomeje agaragaza akamaro iri huriro ryitezweho ari ryo:
- Kwegereza abaturage ibikorwa by’Ubumwe n’Ubwiyunge.
- Kuba urubuga ruhoraho rwo kungurana ibitekerezo, guhana amakuru ku bikorwa by’ubumwe n’Ubwiyunge
- Gukomeza kwiyubaka kw’Abanyarwanda
- Kwihutisha gahunda ya Ndumunyarwanda no
- Kwimakaza umuco w’amahoro
- Kuba urubuga rw’ abarinzi b’igihango, abahoze ari abayobozi mu nzego z’imitegekere y’Igihugu bakomeza gutangiramo umusanzu wabo wo kuba intangarugero, gusigasira no gukomera ku gihango cy’ubumwe bw’abanyarwanda.
Ihuriro ry’Ubumwe n’Ubwiyunge rishyizweho mu rwego rwo gushimangira no gushyira mu bikorwa gahunda Ubumwe n’ubwiyunge nk’ imwe mu nzira Leta y’u Rwanda yahisemo mu kubaka Amahoro arambye. Rikaba rihuriwemo n’ababaye abayobozi mu nzego bwite za Leta, abarinzi b’Igihango n’abari mu nzego za Leta kuri ubu. Ku rwego rw’Akarere iri huriro rikaba rikuriwe n’Umuyobozi w’Akarere mu gihe iryo ku murenge rizaba riyobowe n’Umukuru w’Inama Njyanama y’umurenge.


text:
Imiterere ya ba Patrick
Patrick arashimishije, akurura abantu kandi afite imiterere ikundwa n’abantu bigatuma aba uw’igikundiro aho ari. Akunda gukora ibituma ashimisha abantu kandi bakamukunda. Akunda umuryango we kandi yifuza kubana nawo mu mahoro kabone n’ubwo byaba bisaba kwitanga. Azi kwita ku bantu, gufasha ndetse inshingano ze azifata nk’ibintu bikomeye byo kwitabwaho cyane. Iyo umuryango we utabayeho mu buzima bwo kuganira no kungurana ibitekerezo Patrick ashobora guhitamo kuwuhunga no kuba nyamwigendaho ntiyite ku bo mu muryango we. Patrick akunda ibintu bikozwe neza, yita ku nshingano ze cyane kandi aho ari hose aba ashaka ko abo bari kumwe bumva ibitekerezo bye.
Patrick akunda impinduka, ahora yihuta kandi ahora ashakisha umuntu bahuza umwumva kandi umushyigikira. Iyo akiri umwana, Patrick aba yumva yihagije kandi yigirira icyizere, gusa aba yumva akeneye urukundo no gushyigikirwa n’abo mu muryango we, ni byiza kumuha inshingano kuko bimufasha kudakurana kwiyemera no kuba umunebwe.
Ibyo Patrick akunda
Patrick akunda kuba mu mwanya w’ubuyobozi, akunda kwita ku bantu, agira ibitekerezo kandi aba ashaka ko abantu bamubona nk’umuntu w’icyitegererezo. Ni umugwaneza gusa rimwe na rimwe ariyemera. Kwishimisha no kugira umukunzi ni ibintu aha agaciro gakomeye mu buzima bwe, abakobwa baramukunda kandi ibi bishobora gutuma acikwa akaba yaca inyuma umukunzi we. Mu rukundo aba yumva yaba afite ubushobozi bwo kwerekana ko ashobora ibintu hafi ya byose umukobwa yamwifuzaho, kandi azi gukunda no kwita ku mukunzi we mu buryo bushimishije. Mu mirimo aba yumva yakora, harimo ijyanye n’ubugeni, guteka, ubuganga n’ibindi byose bifite aho bihuriye no kwita ku bantu.


text:
Menya isoko y’ ubuzima nyayo
Yanditswe na Imanishimwe Dieudonne June 9, 2017
YESAYA 55:10-11 Nk’uko imvura na shelegi bimanuka bivuye mu ijuru ntibisubireyo, ahubwo bigatosa ubutaka bukameza imbuto bugatoshya n’ingundu, bugaha umubibyi imbuto n’ushaka kurya bukamuha umutsima, ni ko ijambo ryanjye riva […]
YESAYA 55:10-11
Nk’uko imvura na shelegi bimanuka bivuye mu ijuru ntibisubireyo, ahubwo bigatosa ubutaka bukameza imbuto bugatoshya n’ingundu, bugaha umubibyi imbuto n’ushaka kurya bukamuha umutsima, ni ko ijambo ryanjye riva mu kanwa kanjye rizamera. Ntirizagaruka ubusa ahubwo rizasohoza ibyo nshaka, rizashobora gukora icyo naritumye.
Ibi bintu bitatu biranyubatse muri iki gitondo:
1. Imana yageneye ubutaka imvura na shelegi.
Nibyo bibuha ubuzima, nibyo bitunga ibinyabuzima byose bishamikiye ku butaka. Bitabayeho ubutaka n’ibibushamikiyeho byose biruma bigapfa.
Niko n’umutima w’umuntu umeze: Imana yawugeneye Ijambo. Niryo riwutunga. Aho ritari nta buzima buhari. Umutima rigezemo wose urahembuka.
2. Ibyo Imana ishaka byose bisohozwa n’Ijambo ryayo.
Ibikomeye n’ibyoroheje biriho ku bw’ljambo.
3. Imigambi y’Imana ihetswe n’Ijambo ry’Imana.
Ushaka kuyimenya asesengura Ijambo. Ushaka kuyigeraho, niryo mababa yihuse kandi yizewe agenderamo.
Muri iki gitondo ndakwifuriza gusubira mu Ijambo.
Ugire umunsi mwiza.
Dr. Fidele Masengo,
Umushumba Foursquare


text:
Umuvugabutumwa utagira idini asengeramo agiye kumurika umuzingo w’indirimbo
Umuvugabutumwa w’Umunyarwanda witwa Corneille Karekezi uba muri Nigeria agiye kumurika umuzingo w’indirimbo (Album) ze yise “Jye ndi umugeni wa Yesu”.
Uyu umuzingo wa kabiri urimo indirimbo zigera kuri 12, azawumurikira abakunda Imana ku cyumweru tariki ya 08 Mutarama 2017 kandi ngo kwinjira ni ubuntu.
Icyo gitaramo kizabera mu mahema y’ahahoze hitwa Camp Kigali mu mujyi wa Kigali, guhera saa kumi n’imwe z’umugoroba.
Azaba ari kumwe n’abandi baririmbyi barimo Alexis Dusabe na Dominic Nic kikazazamo.
Karekezi avuga ko nta dini asengeramo. Akomeza avuga ko yiyemeje kwamamaza ubutumwa bw’Imana atitaye ku madini ahubwo yifashishije ubuhanzi bwe.
Ahamya ko yisanze kuvuga ubutumwa akoresheje indirimbo ari bwo buryo bumufasha gushyira hanze ibimurimo.
Kuririmba ngo yabitangiye akiri muto aririmba muri korali, aza kwandika indirimbo ye ya mbere mu mwaka wa 2008.
Yakoze indirimbo ye ya mbere mu mwaka wa 2014, abitewe n’umwe mu nshuti ze wumvise aririmba agakunda indirimbo ze.
Agira ati “Kuba natanga ubuhamya mu rusengero ntibyanyoroheraga ariko naje gusanga kuririmba bituma nsohora ibindimo, mu mwaka wa 2008 ni bwo nabonye ijambo ndandika.
Umuntu azumvise ati ‘zijyane muri studio ni nziza. Muri 2014 nkoze iya mbere numva koko ni nziza, iraryoha nkomereza aho.”
Karekezi akomeza avuga ko indirimbo ze zikubiyemo ubutumwa butanga ibyiringiro byo kuzajya mu ijuru, imbaraga zo guhangana n’ibibazo umwana w’umuntu anyuramo ndetse hakabamo no gusingiza Imana.
Agira ati “Ndabararitse ngo bazaze mu gitaramo cy’imigisha, bazumve ubutumwa bwiza bw’umukwe n’umugeni kandi bazabusangize n’abandi.”
Karekezi akora muri Nigeria. Ngo aritegura kubona impamyabumenyi y’ikirenga (PHD). Ni umuvugabutumwa wubatse ufite abana batanu.
Dukurikire ukanda kuri Like
Ibitekerezo ( 6 )
Ntana link y’indirimbo ye uduhaye ngo twumve?
idini ararifite kuko ni umukristu. kuvuga yaba atajya gusenga aha n’aha, nyamara yarabatijwe mu izina rya kristu. ari mu idini rya gikristu. hakwenze niba yemeza ko atakimwera.
Nti mukatubeshye burya ntawe utagira ifini gusa wavuga ko wenda asabana n’abo mu madini yose ariko idini ararifite kuko yahoze muri kolari
Ni byiza cyane kuba Karekezi C. agiye gutangaza injyana ye nemeza ko ikubiyemo impano ze nyinshi zifitiye akamaro abazamutega amatwi.
Uyu mugabo w’inararibonye nzi neza ndemeza ko hari byinshi aduhishiye!
Nakomeze atere imbere.
Bernardin
Imana iguhe umugisha Corneille. Nsanzwe nkuziho ubwenge mu kazi no mu buzima busanzwe ariko nsobanukiwe inkomoko! Uzi isooko koko y’ubwenge. Nzitabira iki gitaramo
Umuvugabutumwa utagira idini asengeramo? Iyo ni imitwe kuko ntibishoboka, umuntu wese uvuga ko avuga ubutumwa, agomba kugira aho abarizwa. None se abuvugira he? Mu nzira, mu isoko? Doesn’t he attend any church? That is totally impossible!


text:
Nyamasheke: Bamaze amezi atandatu barabuze amazi meza
Abatuye Akagari ka Shara mu Murenge wa Kagano mu Karere ka Nyamasheke bavuga ko babuze amazi,hashize amezi atandatu bavoma amazi mabi y’ikiyaga cya Kivu.
Icyo kibazo cyo gukoresha amazi mabi bari bamaze igihe baragisezeye ngo gituma barwara inzoka zo mu nda ziterwa n’umwanda uturuka ku mazi mabi.
Salomon Munyankindi ati “amazi ntayo, barimo badukorera iri barabara habayeho ko bakuramo imiyoboro yari isanzwe aho iviriyemo barongeye barasanura ariko ntiturabona amazi.
Tuvoma ikivu cyangwa tukajya kuvoma i Nyamasheke kandi ni kure ni nko muri kirometero eshanu.”
Abatuye ako Kagari basaba ko bakongera guhabwa amazi byihuse kugira ngo bareke gukoresha amazi meza abatera indwara.
Umuyobozi w’Akarere ka Nyamasheke Kamali Aime Fabien avuga ko ibura ry’ayo mazi ritaturutse ku ikorwa ry’imihanda ahubwo ko ngo byatewe n’uko bashakaga kwagura umuyoboro w’amazi aha akabizeza ko mu gihe kitarenze ibyumweru 2 bazongera kubona amazi meza.
Ati “Nibyo koko amatiyo yaracitse ariko ikibazo twari dufite kugeza ubu ntabwo ari umuhanda ahubwo ikibazo ni mu buryo bwo kwagura umuyoboro.
Yari yarahagaze ubu bamaze kubona moteri isunika amazi akava mu kabande akazamuka ku buryo ubu bagiye gutunganya itiyo yari yaracitse amazi akagenda akagera aho agomba kugera.”
Akomeza avuga ko iyo mashini izamura amazi imaze iminsi mike ibonye ibikoresho byose yari ikeneye, none mu gihe kitarenze ibyumweru bibiri ikazaba ikora.
Abaturage 85% bo mu Karere ka Nyamasheke nibo bagerwaho n’amazi meza. Uyu muyoboro wa Rusayo Kagano ureshya n’ibirometero 49 n’umara kuzura, ukazongera umubare w’abaturage bagerwaho n’amazi meza.
Dukurikire ukanda kuri Like
Ibitekerezo ( 1 )
jyewemfite ikibazocyamazi
mumurengewanyabitekeri
akarerekanyamasheke
natwetumazehafi
imyakaigerakuri4
ntamazitubona mezatuvoma
mucyiyagacyakivu
imyandaibayuzuyemocyane
mudukorere
ubuvugizitubone
amazomezamurakoze?


text:
Abanyeshuri bagera ku 1038 bahawe impamyabumenyi z’icyiciro cya kabiri n’icya gatatu cya Kaminuza, mu masomo atandukanye atangirwa muri Kaminuza yigenga ya Kigali (ULK), barasabwa guhesha ishema gihugu cyababyaye baba nintanga rugero,
Abanyeshuri barangije icyiciro cya kabiri cya Kaminuza ni 891 na 147 barangije icyiciro cya gatatu cya Kaminuza,
Bize amategeko, ubukungu, icungamutungo, ikoranabuhanga n’ayandi.
Umuyobozi w’icyubahiro wa ULK, Prof. Kalisa Mbanda, wayoboye umuhango wo kubashyikiriza izo mpamyabumenyi,
yababwiye ko Leta ifite ingamba zo gukomeza , imwe muri zo ikaba ari uguteza imbere uburezi kuri bose.
Prof Mbanda yavuze ko impamyabumenyi bahawe ari ikimenyetso cy’ubumenyi, ubuhanga n’imyitwarire myiza,bagomba kuyikoresha bateza igihugu cya babyaye , Yagize ati “Abababanjirije bari kubaka u Rwanda bashyira imbaraga mwiterambere ry URwanda. Namwe rero nk’uko mwabitojwe muzabe intangarugero igihe cyose n’aho mujya hose haba mu Rwanda no mu mahanga. Impamyabumenyi muhawe ni ikimenyetso cy’ubuhanga n’imyifatire myiza mwagaragaje mu ishuri.”


text:
Abasilamu bahigiye kwitandukanya n’ababasiga isura y’ubutagondwa
Abasilamu bo mu duce dutandukanye tw’ igihugu, bahize kwitandukanya n’ababasiga isura mbi y’ubutagondwa.
Babitangaje ubwo bizihizaga umunsi mukuru wa Eid El-Adha, kuri uyu wa mbere tariki 12 Nzeri 2016.
Umunsi wa Eid Al-Adha, ni umunsi abayisilamu bizihiza babaga amatungo y’ibitambo, bagasangira n’abatishoboye b’abasilamu n’abatari abasilamu.
Bawizihiza bibuka igihe intumwa y’Imana Abraham yari igiye gutura Imana umuhungu wayo witwaga Ismael, Imana ikamuha itungo ryo kuyitambira igitambo.
Nyirabaziga Sifa umwe mu babyeyi b’abayisilamu bo mu Karere ka Rusizi kagaragayemo ibikorwa by’iterabwoba cyane mu rubyiruko , avuga ko bahigiye kurushaho gukurikirana uburere bw’abana babo.
yagize ati” Byaje kugaragara ko hari inshingano twari twaribagiwe, ariko ubu turashikamye tugiye kurushaho kwita ku burere bw’abana bacu, mu buzima bwa buri munsi.
Iyo ngengabitekerezo y’ubutagondwa no kwigira ibyigomeke, aho iva hose turi tayari kuyirwanya” .
Muri aka karere hagaragaye abana bagera kuri 40 bafite imyumvire iganisha ku bikorwa by’iterabwoba. Abagera kuri 15 muri abo, bari mu maboko y’inzego z’umutekano, abandi bari kwigishwa kuva muri ibyo bikorwa.
Sheikh Ngendahimana Ramadhan uyobora Isilamu mu Karere ka Ngoma, avuga ko ibikorwa by’iterabwoba mu Rwanda bihari, bagomba guhaguruka bakabihashya.
Ati”Ibimenyetso birahari kandi bifatika, bigaragaza ko ubutagondwa buhari. Ababyeyi dukwiye kuba maso tukamenya ibyo abana bacu bararamo.
Hari bamwe bagiye bafatirwa mu bikorwa by’iterambwoba ababyeyi babo batazi aho baraye”
Sheikh Ngendahimana avuga ko abasilamu bo muri aka Karere bahigiye gutanga amakuru ku gihe, ku hakekwa ibikorwa by’iterabwoba.
Ati ’’Buri muyisilamu yahigiye guhashya burundu iki kibazo, kuko buri wese yamaze kumva ko umutekano w’igihugu umureba’’.
Umutoni Darila wo mu Murenge wa Muhoza mu Karere ka Musanze, avuga ko bahigiye kurushaho gukora ibikorwa by’urukundo.
Ati “Idini ya Islam isobanura, urukundo kugira neza no gufashanya. Abakora ibihabanye nibyo, si abayisilamu twiyemeje kubarwanya kandi tuzabatsinda”.
Hitimana Salim mufuti w’u Rwanda, mu butumwa bw’umunsi yavuze ko abakora ubutagondwa n’iterabwoba biyitirira idini ya Isilamu bagamije kuyisiga icyasha .
Ati” Isilamu ntaho ihuriye n’ iterabwoba. Abarikora n’ukudusiga icyasha bagamije kwishakira indonke”.
Mufuti Hitimana avuga ko aba bakora iterabwoba ari abagizi ba nabi bakwiye kwamaganwa, asaba buri muyisilamu wese cyane cyane urubyiruko kwitandukanya n’ibyo bikorwa bibasebereza idini.
Ibirori byo kwizihiza Eid Al- Adhua mu gihugu hose, byabimburiwe n’isengesho rusange.
Nyuma y’isengesho abayisilamu babaze inka, ihene n’intama basangira na bagenzi babo b’abayisilamu ndetse n’abatari bo, bitaye cyane cyane ku batishoboye.
Dukurikire ukanda kuri Like
Ibitekerezo ( 1 )
Mbe babyeyi bavandimwe,aho ntitwaba twihugiyeho(akazi,amashuri,busness)ntitwibuke inshingano z’umubyeyi ,bityo abana bacu bakaba bajya mu bidasobanutse ndetse bishobora kuzatugiraho ingaruka mbi mu gihe kiri imbere?Nimuze duhagurukire umugoroba w’ababyeyi,duhere iwacu mu rugo,tumenye inshuti z’abana bacu ,tumenye abo basabana cyane mu rwego rwo kubatinyura kutugaragariza nabo abo batiyumvamo cyane ku bw’ibiganiro bagirana.
Izo nama nziza zo mu rugo iwacu tunazimanukane bukeye mu mugoroba w’ababyeyi mu mu mudugudu bityo inyisho z’uburere no kubaka igihugu zikwire mu gihugu cyose.
Nagiraga nti
*ntibigume mu bavandimwe b’Abayislam gusa*


text:
Dore uburyo bwagufasha kugirira isuku itapi y’ubudodo
Itapi imeze nk’umwenda cyangwa ikoze mu budodo ikunda kwandura vuba kandi ikabika umwanda cyane,ugasanga irimo umukungugu ushobora kwangiza imyanya y’ubuhumekero mu gihe nta suku ihagije ikorewe.
- 1.Rambura tapi ahantu habona,utoragureho utwanda twose tugaragara twaba udupapuro cyangwa indi myanda yose ikunda kujya mu ndodo za tapi igaheramo.
- 2.Koresha icyuma cyabugenewe bita vaccum gakoreshwa mu gukubura tapi,kavanamo umukungugu n’utundi twanda duba twafashemo.
- 3.Genda ukizengurutsa mu bice byose kuburyo nta na hamwe hasigara utakihanyujije.
- 4. Fata agatambaro gafite isuku ugende uryamisha ubudodo bw’itapi kuko buba bwahagaze kandi bujagaraye kubera ko kiriya cyuma uba wanyujijeho.
- 5. Igihe tapi iriho ibizinga by’ibintu byamenetseho upurizaho spray yitwa hydrogen peroxide,ku icupa ryayo haba handitseho ‘’carpet cleaner spray’’ugahita uhanagura n’amazi ashyushye.
- 6. Ushobora nanone gukoresha vinegere nkeya ivanze n’amazi ukahahanaguza,ikizinga kikavaho.
- 7.Iyo ugiye kumesa tapi ntabwo urindira ko isa nabi cyane ahubwo uyimesa nta mwanda mwinshi ifite kugira ngo ize gucya neza kandi vuba,waba ukoresha imashini cyangwa uyihanaguza intoki.
- 8.Iyo ukoresha imashini yagenewe guhanagura tapi ukoresha uruvange rw’amazi nisabuni y’amazi isanzwe ikoreshwa mu kuesa cyangwa isabuni y’ifu nkeya kuko iyo ukoresheje nyinshi yangiza tapi.
- 9.Iyo umaze kuyihanagura uyanika ku zuba cyangwa ukayishyira ahantu hari umuyaga mwinshi,kandi haba ari mu ntu ugafungura amadirishya n’inzugi by’icyumba irimo,ushobora no gukoresha na ‘’air conditioner’’ iri kuri dogere ziri hagati ya 72-78, mu gihe kingana n’amasaha 24,kandi amadirishya n’inzugi bifunguye..
- 10.Mbere yo kuyisubiza aho yari isanzwe iteguye ubanza kuhakora isuku ihagije,kandi ukirinda kongera kuyihategura ahatarumuka nayo itaruma neza kuko bituma izana umwuka mubi mu nzu.
Icyitonderwa ;itapi y’ubudodo igomba gukorerwa vacuum inshuro 2 mu cyumweru kugira ngo hirindwe umwanda wagira ingaruka ku buzima bw’umuntu cyane cyane kwaniza imyanya y’ubuhumekero,kandi ukirinda kuyikandagiraho n’inkweto cyangwa n’ibirenge bisa nabi..
Ubu nibwo buryo wakwita ku isuku ya tapi yo kutegura hasi ikoze mu budodo,kandi bikayirinda kuba yakwanduza indwara z’ubuhumekero kubera umukungugu ukunda kwihishamo.
Source ;wikihow


text:
Chorale UKUBOKO Kw’iburyo bashyize ahagaragara album yabo muburyo bw’amajwi n’amashusho
Iyi chorale ibarizwa muri ADEPR GATENGA ikaba nayo ari i mwe mu machorale yakoreye ibihangano byayo muri studios za TOP 5 SAI kuko ariho bakoreye DVD y’indirimbo 11 z’amashusho.
Uyu munsi tariki 25 gashyantare rero akaba aribwo bashyize ahagaragara ino album kurusengero babarizwamo rwa ADEPR GATENGA aho bari bakoze igitaramo cyitabiriwe n’abantu benshi.
Iyi album umuntu wese uyikeneye akaba yayibona akabasha kuba yayigura akirebera ubutumwa bw’Imana bukubiye muri izi ndirimbo.


text:
Bamporiki yanyomoje ko itorero ku barangije ayisumbuye rizavanwaho
Yanditswe na SEZIBERA ANSELME
Umuyobozi w’Itorero ry’Igihugu Bamporiki Edouard yanyomoje amakuru yagiye atambuka mu bitangazamakuru ko Itorero ryagenerwaga abarangije amashuri yisumbuye rigiye kuvanwaho, avuga ko ritakuweho ahubwo bizajya bitangirira mu mashuri abanza, urangije ayisumbuye amaze gutozwa habeho kujyanwa ku rugerero.
Bamporiki mu kiganiro kihariye n’Imvaho Nshya agira ati: “Aho kugira ngo Intore zirangije amashuri yisumbuye zijyanwe mu itorero nk’uko ziririmo mu biruhuko ubungubu, turifuza ko zarangiza ayo mashuri zijyanwa ku rugerero. Icyo gihe gutozwa nta bwo biba byakuweho, ahubwo biba byimuwe kuko uwagatojwe arangije ayisumbuye yatojwe ari mu mashuri abanza no mu kiciro rusange cy’ayisumbuye”.
Asobanura ko uwatojwe akiri mu mashuri yisumbuye ari politiki irimo gushyirwamo imbaraga kugira ngo umwana arangize amashuri yisumbuye ari intore yatojwe, bigakorwa batamupfubya akiga byinshi, akarangiza ayisumbuye ajyanwa ku rugerero nk’intore yatojwe igatumwa.
Abisobanura muri ubu buryo: “Iyo uvuze itorero uba uvuze urugerero, hari igihe bitemera ko abantu bajya ku rugerero bakamera nk’abakoze itorero igice, nta bwo ushobora kuvuga ko umuntu ari Intore utayitoje ngo uyitume.
Intore itora ishyaka ry’u Rwanda, yarangiza ikajya kurwanira u Rwanda ishyaka. Iyo umuntu arwana ari ku mupaka w’igihugu ngo igihugu kidaterwa, aba arwana ishyaka ry’igihugu, ariko n’urwana akora umurimo ngo awunoze aba arwana ishyaka ry’igihugu”.
Mu bindi biteganywa agaragaza, ni uko hazashyirwa ingufu mu ntore z’abana zizaba zirangije amashuri yazo zigatumwa ku rugerero rumara amezi 6 kandi zigakurikiranwa neza, hazongerwa imbaraga ku bazaba bari ku rugerero ruciye ingando, aho ruzajya ruba mu karere mu gihe k’iminsi 30, narwo rugatoranywamo abazamuka ku rwego rw’igihugu muri iyo minsi 30.
Bamporiki avuga ko bigamije kubashyiramo imitekerereze y’umunyagihugu ndetse no kumuha ifumbire y’ubwenge bw’Umunyarwanda utandukanye n’abandi banyamahanga.
Yongeraho ko urugerero ruzajya rubafasha gukora ibikorwa kandi buri kimwe cyose kibemo inyigisho ku buryo nta na kimwe kizakorwa mu buryo abantu basanzwe bamenyereye, buri gikorwa kigatangira gifite inyigisho yacyo na nyuma y’uko kirangira.
Avuga ko ibyo bizajya bifasha umwana kuminuza mu gihe gito akaba Umunyarwanda nyawe ari naho hategerejwe intore nyinshi zigaragazwa n’impinduka mu myitwarire, zica kudakora umurimo unoze ujya ugaragara kuri bamwe.
Bamporiki akaba avuga ko kuba intore ari ishema intore yose ipfana kuko bidasaza cyangwa ngo ube wabyiyambura, akavuga ko imyaka 10 ishize Intore zitozwa zimaze kuba nyinshi nubwo hatabayeho umwanya wo kuzitegura ngo zitumwe ariko ashima uko zihagaze mu muryango nyarwanda.
Bamporiki asaba intore gukora zikorera u Rwanda kuko hagati y’urugerero n’igihugu nta wundi muntu urimo, bityo akazisaba kwigira ku mutoza w’ikirenga ari we Perezida wa Repubulika Paul Kagame zigakorera igihugu zitiganda.
TANGA IGITEKEREZO
Leave a Reply
1 Comment on "Bamporiki yanyomoje ko itorero ku barangije ayisumbuye rizavanwaho"
Ibyo ni byiza,ariko mbere yo gushyira imbaraga ku rugerero,ntekereza ko abantu bakabanje gushyira imbaraga no ku itorero ryo mu mashuri kuko amashuri agaragaza ko atoza abanyeshuri akanatanga ama raporo meza ,ariko ubona nta murongo bifite.Muri izo mpinduka rero nabyo byarebwa ho.


text:
Ni mu Karere ka Bugesera, mu Murenge wa Nyarugenge, Akagari ka Kabuye, Umudugudu wa Cyahafi aho Nikuze Chantal, umubyeyi w’imyaka 33 y’amavuko yatanze ubuhamya avuga ko yari amaze imyaka isaga itandatu yose yarabuze urubyaro, ahubwo akabyara ibintu bifite ishusho nk’iy’imyanana y’insina n’umushumi uriho amapfundo ariko Imana ikaba yaramuhaye urubyaro amaze imyaka ibiri n’igice yarabuze imihango y’abagore.
Nkuko Igihe dukesha iyi nkuru cyabyanditse, uyu mugore afite umugabo n’abana batatu akaba atuye mu karere ka Bugesera, umurenge wa Nyarugenge, Akagari ka Kabuye, Umudugudu wa Cyahafi.
Mu buhamya yahaye Radiyo Ijwi ry’Ibyiringiro mu kiganiro ‘Duhumurizanye’ yemeje ko Imana yahinyuje Satani ku mugaragaro, kubera ibizazane byabanje kumubaho bikaza kurangira akaba afite ishimwe ku Mana.
Yavuze uburyo yabaye imfubyi afite imyaka ine,se akamurera mu buzima bugoye bikageraho akarererwa ku mugiraneza wamufashe nk’umwana we bwite.
Amaze gushyingirwa, Nikuze yahuye n’ikigeragezo cyo kubura urubyaro ngo yirukanka mu bapfumu arimo gushakisha urubyaro ariko bamaze kumumaraho utuntu twe atangira gushaka Imana.
Uyu mubyeyi ngo yivuje mu mavuriro ya kizungu akomeye, agurisha ikibanze cye ngo abashe kwivuza mu mavuriro akomeye ariko ntibyagira icyo bitanga, aho yajyaho hose bamubwiraga ko ari muzima kandi aribwa munda ndetse hamwe bakabona ko atwite abandi bakabibura.
Ati “ Aho nivuje hose bambwiye ko nta kibazo mfite, naciye mu cyuma bambwira ko nta kibazo mfite ari njyewe n’umugabo wanjye twese batubwiraga ko turi bazima, byageze aho mera nk’aho ibyo kubura urubyaro nta cyo bikimbwiye.”
Uko yabyaye imyanana n’umushumi uriho amapfundo
Mukuru we uba mu Mutara ngo yamutumyeho amusba ko yazaza bagasenga akava mu byo kujya mu bapfumu, byahuriranye n’uburyo na we yabiretse maze ajyayo.
Ati “Ubwo naringeze i Ngarama rero ngiye kureba uwo mukecuru wantumyeho ngo tuzasengane nafashwe na none no kuribwa mu nda maze ndaremba ndaca. Narayeyo bukeye bwaho nka saa cyenda nibwo nabyaye ibisa n’imyanana ibiri, iza ikurikiranye ariko mu nda ntiharorera kundya. Maze abantu barabireba barumirwa bakomeza kunsengera.”
“Namaze iminsi itatu ntabyuka ndibwa, umunsi wa gatatu mfite uwo mubabaro ndi mu nzu njyenyine numva ko ngiye gupfa sinzi aho nakuye imbaraga ndahaguruka,njyenda mfashe ku nzu maze ngeze hanze mbyara umushumi ufite amapfundo atatu cyari ikintu kinini kiremereye.”
Nikuze ngo yabitse icyo kintu kugira ngo azacyereke uwo mukecuru wari waramutonganyije amubaza impamvu yajugunye ya mikanana atayimweretse.
Ati “ Nahise ngarura imbaraga, bwarakeye njya guhinga nta hantu ntaka, umukecuru aje asanga ndi muzima arumirwa, aho nashyize wa mushimi nagiye kuwureba dusanga ni uruhu rw’insamaswa tutazi, turumirwa.”
Uko yabwiwe ko atwite amaze imyaka ibiri n’igice atajya mu mihango
Nikuze ngo yabonye umugiraneza wo kujya kumuvuza muri Amerika ariko ntibyakunda kuko uwari kubavuza yagize impanuka y’indege birangira ibyo kugenda abibuze.
Muri ako kababaro yajyendanaga, yararwaye bisanzwe ageze mu bitaro i Nyamata abaganga bavuga ko atwite ariko yanga kubyemera kubera ko yari amaze imyaka ibiri n’igice atajya mu mihango.
Bamubwiye ko atwite ariko bakabona ko umwana agoswe n’ibintu batazi ibyo aribyo. Bamusabye kumara amezi atandatu mu bitaro kuko inda yari ifite amezi ane, bakaba bagomba kumukurikirana bakamenya ibyo ari byo.
Nikuze ati “ Namazeyo amezi abiri gusa , bya bintu bongeye kunsuzuma barabibura bakabona umwana ameze neza, naratashye bambwira ko nzihutira kugaruka ningira ikibazo.”
Uyu nikuze ngo yabyaye neza atanabazwe, abyara umwana w’umukobwa nyuma y’imyaka itandatu yamaze atabyara irimo ibiri n’igice atajya mu mihango.
Umwana wabo bamwise amazina adasanzwe
Umugabo we Hategekimana Gaspard avuga ko babonye ko umwana babonye ari nk’umwe wa Sarah na Aburahamu maze bamwita ‘Gahundayimana Igitangaza Emerance’.
Nikuze avuga ko nyuma gato yongeye kubyara abana babiri barimo umuhungu n’umukobwa.
Ati “ Imana yakoreye ibitangaza Sarah akabyara yari ageze mu zabukuru nanjye yarabinkoreye kandi ndayishima,ubu ndimo gukora ubuhamya buzajya butabuka mu mashusho kugira ngo abantu bamenye gukora kw’Imana yacu.”
Buri joro uyu mugore ngo arabyuka agasengera ababuze urubyaro kuko azi neza intimba bahorana ku mutima.
Daniel MUKESHIMANA/Umubavu.com


text:
Video zo Guswera Zitandukanye
Video zo Kunyaza Umukobwa
Video zo Guswera Zigezweho
-Iyi site ntiyitwa IGITUBA kubera ko iganira ku “igituba” gusa. Ni izina ry’umwanya w’igitsina twahisemo ngo rihagararire ibitsina byombi kuko n’ibirebana n’igitsina gabo (imboro) tutazabyibagirwa!
-Ijambo umugabo kuri ino site bisobanura igitsina gabo (yaba umwana, umusore, umugabo ndetse n’umusaza)
-Ijambo umugore bisobanura igitsina gore (yaba umwana, inkumi, umugore ndetse n’umukecuru)
-Turwanya ivangura iryo ari ryo ryose, ntitwishimira abavanguzi kuri ino site, nutanga igitekerezo ntuzavangure ntuzavangemo politike!
ICYO SITE IGITUBA ATARI CYO
-Iyi ntabwo ari site pornographique aho abantu bajya kugira ngo birangaze. Nyamara ariko kuri ino site ntiturya iminwa, dushira isoni(mu buryo bwiza-nti turi abana babi!), amagambo tuyavuga uko ari,bishobora kugutangaza cyangwa “bikakujena”(ukumva bitagushimishije)-ni ko twarezwe,twigishijwe ko amagambo y’imyanya y’ibitsina ari indakoreka! Nyamara ukuri ni uko abantu benshi bafite ibibazo ku byerekeranye n’imyanya mpuzabitsina no guhuza ibitsina ubwabyo batagira uwo babibaza. Abantu benshi bashaka ari ubwa mbere cyangwa bahuza ibitsina ari ubwa mbere ntacyo babiziho, ntibazi inyungu n’ingaruka guhuza igitsina bishobora kabazanira. Hari n’abari mu mibano batabisobanukiwe; ni nko kujya mu modoka ari bwo bwa mbere ugatekereza ko utari ikigoryi uzashobora kuyitwara kuko wabonye abandi bayitwara!
-Iyi site ntiyihamya gutanga ibisubizo byose mu bibazo birebana no guhuza ibitsina.Uru ni urubuga abantu tujyenda dukomoza kuri bimwe na bimwe mu bibazo tugenda duhura nabyo tunungurana inama mu buryo bwo kubisubiza.
-Aha si kwa muganga, ntuzagire ibinini ufata cyangwa ingamba ukoresha utabajije muganga niba ntangaruka byakugirira.
-Ntuzakoreshe ino site niba wumva umutima wawe uguhatira kutayikoresha cyangwa niba imyaka yawe(biterwa n’amategeko ya buri gihugu abemererwa kureba inyandiko zagenewe abantu bakuru) itakwemerera kuyikoresha.
Nshuti zanjye, guhuza igitsina n’undi muntu si umukino woroshye! Ni responsabilite(iyo hari ikibazo kivutse urabibazwa) iremereye mu buzima bwa buri wese! Abatabibonamo responsabilite ntibatinda kubyibonaho
-ni nde urwaye imitezi,
-ni nde wateye inda umukobwa w’abandi,
-ni nde ubyara indahekana,
-ni nde umugore yataye kubera ko atamuhaza,
-ni nde watawe n’umugabo kubera ko atazi gutanga igituba,
-ni nde uhakana ko sida itabaho.
-ni nde urwisenyeyeho kuko atazi uko zubakwa,n’ibindi
-Ushobora gusangamo amafoto yeruye (y’abagabo n’abagore bambaye ubusa)twashyizeho ku buryo bw’imfashanyigisho. Ariko igihe cyose akoreshejwe uzabimenyeshwa utarahafungura kugira ngo nuhafungura uzabikore ubizi)
–iyi ntabwo ari site y’abagabo n’abagore bashajijwe n’igitsina bahuriraho.Ni site y’abashaka kwiyungura inama ngo ubuzima bwabo bw’igitsina burusheho kuba bwiza kandi butazira umuze. BIRASHOBOKA KURI SITE IGITUBA!
IGITUBA rero ni ishuri ryigisha ibi bikurikira:
–uko bahuza ibitsina (guswera cyangwa gutanga igituba) mu buryo bushimishije bombi (umugabo n’umugore)
-imiterere y’imyanya ndandabitsina y’umugabo n’umugore-imboro n’igituba.
-indwara zifatira mu myanya ndangabitsina n’uburyo bwo kuzirinda
-kwirinda gusama cyangwa kuringaniza imbyaro
-imibanire y’abashakanye cyangwa abagishaka guhitanamo(dating)
Mbese ibyo dukora kuri site IGITUBA biragushimishije, bibwire inshuti yawe!Niba utabishima kandi dusigire igitekerezo kuri forum


text:
Yabigarutseho kuri uyu wa Gatatu tariki ya 15 Gashyantare 2017, mu muhango w’ihererekanyabubasha wabaye hagati ye na Dr. Uster Kaitesi asimbuye kuri uwo mwanya, nyuma yuko na we ahawe inshingano nshya zo kuba Umukuru wungirije w’Urwego rw’Igihugu rw’Imiyoborere, RGB.
Dr Kayihura yatangaje ko icyo ashyize imbere ari ubufatanye no kutajenjekera abatubahiriza inshingano.
Yagize ati “Icyo nabasabye ni ukumva ko tugomba gukora nk’ikipe, tukajya inama umwe akumva undi, kandi akamukosora igihe bibaye ngombwa, mbese tukiyumvanamo nta kwishishanya. Ntibakwiye kuntinya bavuga ngo wowe uri umuyobozi ntacyo tukubwira, ariko nanjye nabibabwiye ku ikubitiro ko aho nzabona utana, atuzuza inshingano, bitazankundira ko mbiceceka nzamukosora”.
Bamwe mu banyeshuri biga muri iyo Kaminuza basabye umuyobozi mushya bahawe kuzita ku kibazo cya serivise kuko itifashe neza.
Emmanuel Rwigema wiga mu mwaka wa gatatu mu icungamutungo ati “Akabazo nifuza ko azadukemurira, abayobozi baduhaye bari munsi ya ‘Principal’ ntabwo bakunda kumva ibibazo byacu, ujya kubabwira ikibazo ufite bakakwereka ko nta mwanya bafite, ntabwo batwegera kandi natwe iyo tubegereye ntabwo bashaka kutwumva”.
Dr Uster Kaitesi mu ijambo rye yashimiye aabakozi bose bakoranye muri UR-Huye Campus, yemeza ko nubwo yahawe izindi nshingano umwuga wo kurera azawukomeza, agira inama uwamusimbuye yo kwegera abanyeshuri no kuba hafi y’abandi bakozi kandi akumva n’inama zabo.
Dr Kaitesi ati “Namugira inama yo kujya aganira n’abakozi, kuko abakozi ni abantu, ningombwa rero kuganira n’abakozi, abanyeshuri n’abandi bose. Ikindi ni ugutera umwete abarimu, abarimu bacu baritanga kenshi ariko hari ubwo ubona badahari cyane kugira ngo babere abana urumuri rukwiye, batange ingero nziza ku banyeshuri bari kurera”.
Dr Didace Muganga Kayihura wahawe inshingano zo kuyobora Kaminuza y’u Rwanda ishami rya Huye yari asanzwe ari umwarimu muri Kaminuza y’u Rwanda mu ishuri ry’amategeko, akaba no mu Rugaga rw’Abavoka.
Afite imyabumenyi y’ikirenga (PhD) mu bijyanye n’amategeko yakuye muri Kaminuza ya Utrecht yo mu Buholandi.
Ihererekanyabubasha hagati ya Dr Kayihura na Dr Kaitesi ryayobowe n’Umuyobozi mukuru wungirije wa Kaminuza y’u Rwanda, Prof Philip Cotton.


text:
TURAGUTABAJE MANA NYIRIJURU, WOWE MUCAMANZA UTABERA
NYAGASANI MANA MUREMYI W’ISI NIJURU TUKWERETSE IYI MBAGA Y’INZIRAKARENGANE, ABO BOSE MANA BARI KUBAZIZA IZINA RYAWE NGO KUKO BAHAMYAKO ARI WOWE MUSHOBORA BYOSE, NGO KO BAVUGAKO ARI WOWE MUCAMANZA W’UKURI UTABERA NGO KUKO BAHAMYAKO URI UMUCUNGUZI W’AMAHANGA YOSE KO BANZE KUYOBOKA IMBARAGA MPIMBANO Z’IKUZIMU KUKO NGO BAMENYESHA IZINA RYAWE, NABABAKOMOKAHO.
MANA YACU DUHE KUKUGUMANA NK’UMUCUNGUZI NYAWE KUKO NTAZINDI MBARAGA TWIRINGIYE TUZI NEZAKO MUGIHE GIKWIRIYE UZIHESHA ICYUBAHIRO. DUHE KWAKIRIZA AMABOKO ABIRI N’UMUTIMA UMWE UBUSHAKE BWAWE, UZAVA MU MUBIRI UZAMWAKIRE MU BUGINGO BWAWE, UKOMEZE KUTUBA HAFI UDUCIRE AKANZU NK’UKO WAKOMEJE KUBIDUKORERA. IMINSI UKO IBIHE BYAGIYE BISIMBURANA ITEKA MURIKIRA BOSE ABARI MU MWIJIMA WICURA BURINDI RARIKA BENSHI MUBINANGIYE IMITIMA, KOMEZA MU BIGANZA BYAWE ABISHYIZE MU BWISHINGIZI BWAWE. TUKWIRINGIYE NKUMUSHOBORA BYOSE W’UMUNYAMPUHWE, KUBWA YEZU KRISTU UMWAMI WACU. AMEN.
Chantal Nyiraneza, Duterimbere-Media


text:
Bimwe mu biranga ba Shalom
Ni umuntu wuzuye impuhwe, urangwa n’ubumuntu mu byo akora byose kandi ubanza gutekereza niba ibikorwa bye ntawe biza kubangamira.
Ni umuntu ugira ibitekerezo byinshi no gushakisha inzira zitandukanye yakoramo ibintu bye ku buryo inzira imwe niyaga aza gukoresha indi akagera ku cyo yashakaga.
Iyo ari umukobwa Shalom aba azi kuganira no gusabana n’abantu b’ingeri zose nubwo inyuma ushobora kubona ameze nk’umuntu ucecetse cyane.
Iyo ari umuhungu, abazi gufata inshingano kandi akazikora neza atagize umuntu n’umwe abaza ngo mbikore gute.
Mu rukundo ba Shalom baba bazi gutetesha kandi bakagaragaraza urukundo rubarimo, usanga buri wese aba yifuza gukundana na bo.
Muri kamere yabo ntabwo bakora ibintu mu buryo bw’igice, iyo Shalom yiyemeje ikintu agikora neza no mu rukundo rero ajyamo yirekuye.
Nubwo bakunda amahoro ariko iyo umuzanyeho ibibazo, agira amahane ku buryo udashobora kumenya ko ari we. Ashobora kukwangiza akaza kubyicuza nyuma.
Iyo akuze akaba umugabo cyangwa umugore, Shalom usanga ashyira imbere umuryango we ku buryo bishobora gutuma adohoka no mu zindi nshingano yari asanganywe.
Iyo ari umwana, Shalom aba atinyuka cyane ku buryo n’abantu atazi ashobora kubakurikira cyangwa se akabitwaraho nk’aho basanganywe.


text:
Mu murenge wa Jarama akagari ka Karenge umudugudu w’Akagoma haravugwa amanyanga mu itangwa ry’amafaranga y’ubudehe aho uwitwa Niyonsaba yatsindiye byemejwe n’i nteko y’abaturage y’umudugudu ariko ntiyayahabwa ahubwo ahita ahabwa n’uwutagaragaye ku rutonde rw’abantu bagombaga gukurwamo umwe uyakwiriye.
Ibi byabaye ubwo mu gihe cyo gutanga amafaranga y’ubudehe angina n’ibihumbi 60 asanzwe ahabwa abantu batishoboye ngo nabo bashake ikintu bakora cyabateza imbere,aho uwitwa Niyonsaba yatsindiye ayo(...)
Mu murenge wa Jarama akagari ka Karenge umudugudu w’Akagoma haravugwa amanyanga mu itangwa ry’amafaranga y’ubudehe aho uwitwa Niyonsaba yatsindiye byemejwe n’i nteko y’abaturage y’umudugudu ariko ntiyayahabwa ahubwo ahita ahabwa n’uwutagaragaye ku rutonde rw’abantu bagombaga gukurwamo umwe uyakwiriye.
Ibi byabaye ubwo mu gihe cyo gutanga amafaranga y’ubudehe angina n’ibihumbi 60 asanzwe ahabwa abantu batishoboye ngo nabo bashake ikintu bakora cyabateza imbere,aho uwitwa Niyonsaba yatsindiye ayo mafaranga yewe bamutegeka no gufunguza konte yo kuyanyuzaho ariko acyatunguye abaturage bamugiriye ikizere ko ariwe ayakwiriye, ni uko ayo mafaranga yahawe uwitwa Umurangamirwa Herariya utarigeze ugaragara imbere y’abaturage batoye nk’uko abaturage batuye muri uwo mudugudu babivuga.
Umuyobozi w’umudugudu w’Akagoma ,Shirubwira Stephano yatangarije Muhabura.rw ko kugirango bahindure uwari watsindiye ayo mafaranga yabitegetswe n’ubuyobozi bw’umurenge.
Yagize ati”Umuntu wahawe amafaranga nibo bambwiye ngo nimubwire azamuke ajye guhabwa amafaranga.Njye nabitekerereje uwo twari twatoye mu nama barambwira ngo ntabwo ariwe mu mbwira izina ry’uwahawe amafaranga niwe nagiye kubwira bahita bayamuha.Ku murenge nibo bampamagaye icyo gihe nari ndi mu kabande mbambwira ngo ugomba guhabwa amafaranga ni uwitwa umurangamirwa.”
Yavuze kandi ko ku murenge bakimara kumuhamagara aho bamubwira uwuhabwa amafaranga kandi atariwe, yababwiye uwayatsindiye bahita bamubwira ko babonye atayakwiriye ahubwo uyakwiriwe ari Umurangamirwa kandi abaturage batari bamwemeje ko ayakwiye ikindi kandi ntiyari yatowe n’abaturage.
Uwahoze ari Umunyamabanga nshingwabikorwa w’umurenge wa Jarama w’agateganyo Mutabaruka Sematabaro umaze iminsi micye asimbuwe,yavuze ko icyo kibazo akizi ndetse n’uwo wari watsindiye amafaranga bakayamuriganya nawe yabimugejejeho ariko ngo ikibazo yagisigiye uwushinzwe imibereho myiza y’abaturage.
Yagize ati”Mu byo nasize bagenzi banjye bagomba gukurikirana.Ndetse n’uwo mudamu(umugore) nari namuhaye gahunda yo kuganira nawe ndetse yanambwiye ko yari yamaze no gufunguza konte amafanga agomba kujyaho.Mwegereye sosiyare w’umurenge yabaha uko byose bimeze”.
Twagerageje kuvugana n’Umuyobozi ushinzwe imibereho myiza y’abaturage wahamagaye umukuru w’umudugudu akamuha itegeko ryo guhindura uwahawe amafaranga agahabwa undi utayatsindiye yavuze ko kugirango amenye neza uwo bayahaye ari uko yabanza akareba mu bitabo neza kuko tuvugana ku murongo wa Telefone yavuze ko Atari hafi ngo abirebe.
Umunyamabanga nshingwa bikorwa mushya w’umurenge ariwe Ndayambaje Emmanuel yabwiye Muhabura.rw ko bagiye gukurikirana icyo kibazo kandi kizacyemuka.
Ikindi kihishe inyuma y’aya manyanga ni uko uwahawe amafaranga bitemejwe n’abaturage ariwe Umurangamirwa Herariya, ari muramu w’umuyobozi w’umudugudu ndetse akaba ari n’umubye w’umuyobozi ushinzwe imibereho myiza y’abaturage mu mudugudu.
Ibiro by’umurenge wa Jarama
Yanditswe na Habarurema Djamali


text:
Irene Uwoya [Oprah] n’umugabo mushya asigaye afite, bakajije umurego mu gikorwa cyo gutera akabariro mu buryo bwo gushakisha umwana uzitwa imfura yabo.
Irene Pancras Uwoya[usigaye yitwa Sheilla], yahoze ari umugore wa Ndikumana Katauti; ubu afite undi mugabo mushya umuraperi Dogo Janja bamaranye amezi agera kuri arindwi barushinze.
Ubukwe bwabo bwateje impaka, umuryango w’uyu mugore kugeza ubu wanze kwakira Dogo Janja nk’umukwe wabo ndetse mu gihe cyose amaze arongoye Irene Uwoya ntarakandagira kwa nyirabukwe
Mu kiganiro aba bombi bagiranye n’ikinyamakuru Ijumaa Wikienda, bashimangiye ko muri iki gihe bahugiye mu kwiha umwanya uhagije mu gutera akabariro mu buryo bwo gushakisha uko Irene Uwoya yasama.
Abdulaziz Chende ‘Dogo Janja’, yavuze ko by’umwihariko muri iki gihe cy’imvura n’ubukonje bwinshi ari wo “mwanya ukwiye wo gushakisha umwana”. Nicyo kintu bahugiyeho muri iki gihe ndetse ngo babishyizemo imbaraga zabo zose.
Yagize ati “Mu by’ukuri turahuze cyane, turashakisha umwana, urabizi ko abantu baba bagomba gushakisha urubuto rwo gushing urugo, ubu rero ni icyo kiduhangayikishije.”
Irene Uwoya na we yashimangiye ko icyo umugore aba akwiriye gukora mu gihe yamaze kugera mu rugo ari ukubyarira umugabo bityo ko we na Dogo Janja bari gukora ibishoboka byose ngo muri iki gihe icyo kigerweho.
Yagize ati “Umugore aba agomba kubyarira umugabo, ubu njye n’umugabo wanjye ni cyo dutegereje kuko Krish ni umuhungu umaze gukura, akeneye murumuna we.”
Irene Pancras Uwoya yabanje kuba umugore wa Hamad Ndikumana ‘Katauti’, ubukwe bwabo bwabaye kuwa 11 Nyakanga 2009 . Aba bombi, batandukanye mu mwaka wa 2017, bari bafitanye umwana umwe witwa Krish Ndikumana.
Mu Ukwakira 2017, Irene Uwoya yarushinze bwa kabiri n’umuraperi witwa Dogo Janja, Katauti na we yari amaze iminsi ahishuye umukobwa witwa Asma Jesca wo mu Burundi bari bakomezanyije urugendo rw’urukundo. Amakuru yari ahari yavugaga ko biteguraga kurushinga, hanyuma Katauti apfa mu buryo butunguranye.
Emery@Rwandapaparazzi.rw
197,650 total views, 750 views today


text:
Iri izina usanga baba abakobwa cyangwa abahungu barihabwa ku buryo utavuga ngo ryagewe aba n’aba.Bamwe bandika Aksel,Akseli n’ayandi.
Bimwe mu biranga ba Axel
Ni umuntu uvuga make cyane kandi ari umunyabwenge wakabaye avuga byinshi. Ntajya ahangayikishwa n’amafaranga ,usanga akenshi aba ayafite.
Rimwe na rimwe usanga ari umuntu usabana agatanga ariko ubundi ugasanga nta kimuvaho namba.
Agira ukuntu atonesha yabona nk’umuntu akaba aramukunze bataranavugana ariko undi akamusuzugura bitewe gusa n’uburyo amubonye inyuma.
Ahora yibaza uko abandi bamufata ,’ese barankunda ,baranyanga se, ubuse bavuze ko nari nambaye neza’ , mbese usanga adatana no kwibaza icyo abandi bamutekerezaho.
Axel akunze kuba ari umukobwa cyangwa umuhungu uteye neza ku buryo nawe aba abyiyiziho ko ari mwiza.
Akunda ibintu bikozwe neza ku buryo buri wese abitangarira ariko kandi mu byo agambirira gukora usanga asohoza bike
Iyo akiri umwana ababyeyi baba bagomba kumufasha akishimira ubuzima kuko ahora yumva ko imbere ubuzima bugoye.
Akunda gukora ibintu byo gutaka cyangwa gutegura haba mu nzu cyangwa ibirori, gushushanya, gukora imideli n’ibindi.


text:
Urwenya: Umunyeshuri Ukunda Abakobwa Cyane
Umunyeshuri Ukunda Abakobwa Cyane
Umwarimu yatumye umunyeshuri umubyeyi, umunyeshuri azana mama we bageze ku ishuri, mwarimu atangira kurega umwana ngo “uyu mwana rwose ni umuhanga ariko ikibazo cye akunda abakobwa cyane umwanya we munini awumara atereta nkaba mfite impungenge ko azasubira inyuma.” Mama w'umwana ati" yewe ahubwo umfashije wanshakira umuti w'iki kibazo vuba byihuse kuko na se nicyo kibazo afite" mwarimu ati “noneho nta mwana nta se bose nikimwe.” Umubye ati"wahora ni iki ko numiwe nubu nanze ko ariwe uherekeza umwana kugirango atagutereta nawe!"
Shyiraho Igitekerezo!
Subscribe to: Post Comments (Atom)


text:
Menya uburyo 7 bwo kuvuga ku buzima bw’imyororokere hamwe n’umwana wawe
Abana bagira amatsiko yo kumenya utuntu n’utundi. Ababyeyi bagomba gufunguka no gusobanurira byimbitse abana babo.
“Njye nabuze aho mpera ngo mbiganiriza umwana wanjye” ” Nigeze kuganiriza umuhungu wanjye ku rukundo rimwe, gusa numvaga bihagije”. Ibi ni bimwe mu bisubizo ababyeyi batanga ku mpamvu bataganiriza abana babo.
Ngendeye ku mpuguke Deborah Roffman, umwarimu akaba n’umwanditsi wa Talk to Me First. Avuga ko “biba byiza gutangira kuganiriza umwana kuva ku myaka 6. Iyo utabashije kuganiriza umwana wawe munsi y’imyaka 8-9, ahanini ibyo yize abifata igice.”
Impuguke Roffman asobanura ko ibintu bitanu by’ingenzi abana baba bakeneye kumenya ku buzima bw’imyororokere ari ibi:
Bakeneye kwigishwa ku rukundo rutaryarya, amakuru ku myitwarire myiza n’imibi ku buzima. Uburyo bwo kwiyubaha, ibyo kuvuga mu ruhame n’ibyo kutavuga, uburyo bwo gukora amahitamo meza.
Muri ubwo buryo twabazaniye intambwe 7 zo gufasha ababyeyi kurera abana basobanukiwe n’uburyo bwiza bwo kwifatira ibyemezo.
1. Uzuza icyanzu unavuguruze imyemerere ipfuye.
Karen Rayne, umwarimu ku buzima bw’imyororokere muri Texas, n’umwanditsi kuri Girl yandika ku rukundo, imibonana mpuzabitsina no kwiyubaha; avuga ko ababyeyi batagomba kugereranya no gutekerereza abana babo ibyo bazi.
Ndetse yatanze ubuhamya bw’umwana w’umukobwa, akijya mu mihango bwa mbere yarihebye cyane yumva ko agiye gupfa abura nuwo abibwira kuko yabanaga na se gusa.
Abana bakura amakuru atari yo mu rungano cyangwa ku mbuga nkoranyambaga rero haba hakenewe inama, n’amakuru yizewe avuye ku mubyeyi kugira ngo abashe kurema icyizere mu mwana.
2. Kugaragaza impungenge ku kiganiro no guhumuriza umwana kugira ngo yumve ko ari ibisanzwe
Ku babyeyi, ugomba kwereka umwana ko ibintu ugiye kumubwira bishobora kumutera isoni ariko mugomba kubiganiraho kuko ari ingirakamaro. Iyo ni yo ntambwe ya mbere.
N’iyo wowe nk’umubyeyi waba wumva ari ibisanzwe ugomba kuzirikana amarangamutima y’umwana wawe, we ashobora kumva atabohokeye kubivugaho. Rayne aravuga ati:”nk’umubyeyi birakwiye kwereka umwana wawe ko ubohotse ndetse n’umwana wawe akumva abohokeye kukubaza buri kimwe cyose. Ndetse biba byiza ubaye uri kumwe n’undi muntu umwana wawe yizera, nka muganga ,umufasha cyangwa umutware wawe.
3.Igisha umuryango wawe indangagaciro bagomba kugenderaho.
Roffman avuga ko kandi biba byiza uhaye abana bawe nk’indangagaciro bagomba kugenderaho kugira ngo bazane ibijyanye n’ubuzima bw’imyororokere mu buzima bwabo bwa buri munsi, ukabigisha no kubizirikana kuva bakiri bato.
Nk’urugero umubyeyi ashobora kumwigisha kuvugisha ukuri no kwiyubaha… “ umubyeyi ashobora kuvuga ati” ubu aho uhagaze uranyegereye. Ubu warenze imbibi zanjye.” ‘akigisha abana be ko bagomba kugira imbibi, ko nta muntu ugomba kugukoraho nta ruhushya wamuhaye.’
4. Basangize inkuru zo mu buzima bwawe ubaha inyigisho.
Roffman avuga ko mbere yo gusangiza abana bawe ubuzima bwite bwawe, umubyeyi agomba gutekereza impamvu abubabwiye. Utekereza ko umwana ari bwigire iki muri iyo nkuru?” intego ya mbere igomba kuba ariyo gufasha umwana gutekereza ku cyemezo agomba gufata.
Umubyeyi kandi agomba kuvuga ku buryo umwana abona umurongo cyangwa aho yahera abaza ibibazo. Ikindi Rayne aragira ati:”hagomba kubaho imbibi mu biganiro mugirana nk’urugero:”icyo kibazo ni ibanga nzakikubwira Numara gukura.”
5. Kwita ku budasa n’imiterere itandukanye y’ibitsina byombi
Umwe mu bahanga Ohlrichs ashishikariza abantu bakuru kwita ku gutandukana mu miremere y’abahungu n’abakobwa ku bijyanye n’imibonano mpuzabitsina.
Aravuga ati:”ntago abahungu bose bahora bifuza gukora imibonano mpuzabitsina, ukagaragaza ko umuhungu wese ari umugabo kabone niyo yaba atarakoze imibonano mpuzabitsina.”
Yibutsa ababyeyi no gusobanura ko nubwo bose bakora imibonano mpuzabitsina ariko abahungu n’abakobwa bashaka imibonano mpuzabitsina mu buryo butandukanye. Nk’urugero” Abahungu ntibasobanukirwa ko umukobwa ashobora guhagarika gusomana kubera ko ari kwibaza ku kiri kuba aho ku ruhande.’
Umubyeyi agomba gusobanurira umwana we ko mugihe habayeho ikibazo hagati y’abakundana bagomba kuzuzanya no gufashanya. Asaba ababyeyi kandi gusobanurira abana babo ko nko mu gihe umwe atishimye cyangwa batumvikana bishobora gukurura kudahuza hagati yabo.
6. Koresha ibinyamakuru cyangwa andi masoko y’amakuru mu gutangira ikiganiro
Roffman aragira ati “Buri kintu cyose mu buzima gifite aho gihuriye n’imyororokere” umubyeyi ashobora no gushaka uburyo abihuza n’ubuzima busanzwe nk’umuziki, siporo, n’ibindi.Hari nk’imbuga zigira ibiganiro byigisha ababyeyi uburyo bwo kuganira n’abana.
Ohlrichs asaba ababyeyi kubaza abana babo nk’ibibazo utagusha ku ngingo neza ukoresheje nk’ibinyamakuru:”ushobora kuvuga uti:’ nasomye mu binyamakuru ko icya kabiri cy’urubyiruko bari mu rukundo, mubitekerezaho iki?’”
7. Sobanurirwa icyiciro umwana wawe agezemo.
Abantu bo mu myaka itandukanye bahura n’imbogamizi zitandukanye, umubyeyi ashobora kuvuga ati” umwana wanjye yajyaga amvugisha kenshi ariko ubu byaragabanutse, ni iki ndi gukora kitari cyo?”
Gusa akirengangiza ko uko umwana akura agenda agira ibitekerezo bitandukanye, akenshi abana kuva ku myaka 11, abakobwa baba bari kugenda bahinduka, hamwe uba usanga bashaka no kugira ubwigenge. Umubyeyi afite inshingano yo kuguma kwiyegereza umwana we, mu gihe abona yatangiye guhinduka, nk’igihe yatangiye gukundana cyangwa gukunda.
Rayne Ati”nkitangira kuvugana n’umwana wanjye w’imyaka 9, yambazaga ikintu kimwe gusa:”ese abantu bakundana mbere yo kubyara umwana?”
Uw’imyaka 13 we yabimbazaga abitsimbarayeho ati:”ni gute wakumvisha umuntu nkawe kukubera inshuti idasanzwe?”” ese watereta umuntu ukuruta?” “ese mu gihe ndi umwangavu amabere yanjye arekera gukura?”
Ibuka ibi:
Burya umubiri w’umwana ushobora gukura vuba kurusha ibitekerezo, umwana akeneye gusobanurirwa.
Abana bagira amatsiko yo kumenya utuntu n’utundi. Ababyeyi bagomba gufunguka no gusobanurira byimbitse abana babo.


text:
Urwenya-“Nta Bogoshi Babaho”
“Nta Bogoshi Babaho”
Umunsi umwe umupasiteri yajyiye muri salon kwiyogoshesha, maze atangira kuganira n'uwamwogoshaga maze umwogoshi aravugo ati"Imana ntabwo ibaho" maze pasiteri amubaza impamvu imuteye kuvuga ibyo, aramubwi ati " reba uburyo abantu bababayemo,abandi bishwe ninzara nigute wambwira ko Imana ibaho yiba ibaho ibi byose ntibyakabaye bibaho," umupasiteri yitegereza mu muhanda abona umuntu w'umusabirizi ufite
umusatsi mwinshi aramubwira ati "nta bogoshi babaho" undi ati "kubera iki" amuhindura umusazi maze undi aramubwi ati "iyo mubaho waba warogoshe uriya muntu wumukene utagira amafaranga ," undi ati "nuko ataje kubinsaba nakamwogoshe" ,maze pasiteri aramubwira ati "nawe rero ntiwakavuzeko nta Mana ibaho kuko Imana ntisubiza inyuma uyisanze n'uyisanga izakwakira ariko n'utayisanga ntabwo izamenya icyo ukeneye "
Shyiraho Igitekerezo!
Subscribe to: Post Comments (Atom)


text:
Babangamiwe no kutagerwaho n’amashanyarazi abandi bayafite
Abatuye mu Murenge wa Gasange mu Karere ka Gatsibo, bibaza impamvu badahabwa w’amashanyarazi, kuko nta n’ipoto ishinze mu murenge wabo.
Aba baturage bahamya ko ibikorwaremezo bitandukanye birimo kugenda bibageraho ku buryo bushimishije, gusa ngo bibaza impamvu mu murenge wabo nta na hamwe wasanga umuriro w’amashanyarazi, nk’uko Bitunguramye Anastase abivuga.
Agira ati Dufite ibikorwa byinshi by’iterambere, ariko uyu murenge wacu niwo usigaye wonyine utaragezwamo amashanyarazi, nta poto n’imwe bigeze bashinga, bituma hari imishinga yacu igenda idindira kubera icyo kibazo.”
Hari bamwe muri bo bavuga ko bagerageje kwishakamo ibisubizo binyuze mu gukoresha imirasire y’izuba, kuko bemeza ko umuriro uhageze byabongerera ingufu mu kazi kabo ka buri munsi.
Umunyamabanga Nshingwabikorwa w’Umurenge wa Gasange Iyakaremye Dominique, avuga ko gahunda yo kwegereza umuriro w’amashanyarazi abaturage b’uyu murenge yatangiye, bakaba bagiye kuwubona mu minsi ya vuba.
Ati “Iki kibazo kiri kwigwaho dufatanyije n’ubuyobozi bw’Akarere kacu hamwe n’abafatanyabikorwa, gahunda yo kwegereza aba baturage umuriro w’amashanyarazi irimo gutegurwa.
Ahubwo turabashishikariza kwitegura kuzawubyaza umusaruro igihe bazaba bamaze kuwubona.”
Umurenge wa Gasange utuwe n’ingo 3838, muri zo ingo zigera kuri 280 nizo zimaze kwitabira gahunda yo gukoresha imirasire y’izuba bishakamo ibisubizo, nk’uko bitangazwa n’ubuyobozi bw’uyu murenge.


text:
Kamonyi: Abayobozi barasabwa kuba intangarugero mu baturage bashinzwe
Depite Rwaka Pierre Claver arasaba abakozi b’Akarere ka Kamonyi kurangwa n’umuco w’ubupfura, gukunda bagenzi n’igihugu, kugira ngo babe koko umusemburo w’imiyoborere myiza n’intangarugero mu baturage bashinzwe kuyobora.
Ibi yabisabye abakozi b’Akarere ka Kamonyi kuva ku rwego rw’akagari kugera ku Karere, ubwo kuri uyu wa gatanu tariki ya 14 Kamena 2013 bibukaga bagenzi babo bakoreraga muri aka Karere bakaza kwicwa mu gihe cya Jenoside yakorewe abatutsi mu 1994.
Uyu muhango wo kongera gusubiza icyubahiro izo nzirakarengane zazize jenoside yakorewe abatutsi wabereye ku cyicaro cy’akarere ka Kamonyi ukaba wahuje abayobozi mu nzego zinyuranye, inshuti, abavandimwe n’abacitse icumu. Hakaba hibukwa abahoze bakorera amakomini Runda, Taba, Kayenzi, Mugina, Musambira na Rutobwe.
Iyi ntumwa ya Rubanda yashimiye ubuyobozi bw’akarere kubera uyu mwanya wihariye bageneye kwibuka aba bakozi, bityo asaba buri mukozi wese w’akarere kugira ishyaka n’ubutwari bwo guharanira icyiza , akirinda ikibi icyo aricyo cyose.
Umuyoboi w’akarere ka Kamonyi, Rutsinga Jacques yasabye abakozi kwamaganira kure ingengabitekerezo ya Jenoside, bakaba abayobozi beza baharanira icyiza no kwitangira abo bayobora. Aha yatanze urugero rw’uwahoze ari Burugumesitiri wa Komini Mugina Callixte Ndagijimana witandukanyije n’umugambi mubisha wa Jenoside agakomeza guharanira ubumwe bw’abaturage yari ashinzwe, kugeza ubwo yicwaga muri Mata 1994 agapfana n’abaturage be.
Mu buhamya bwe, Uwitije Marie Jeanne, umwe mu bibuka ababo baguye muri jenoside, yagarutse ku nzira y’umusaraba abatutsi banyuzemo, uko bagendaga bicwa imihanda yose, batotezwa, bakabuzwa uburenganzira bwose bukwiye umuntu.
Uyu mubyeyi yasabye abayobozi b’iki gihe guharanira ubumwe bw’abo bayobora bakababera umuyoboro w’ibitekerezo byubaka n’imibereho myiza muri rusange.